qundao/data-zh-poetry huggingface dataset:
闺词十二首
作者：张元凯
朝代：明

昨日书到家，知君在天涯。问妾近颜色，为报如荷花。君若归来易，荷花露下媚。君若归来难，荷花霜后残。捣衣声不乱，捣衣情自深。秋风一夕起，闺中同此音。妾捣君不闻，天涯自有砧。也应如妾捣，为妾捣君心。去年折柳条，送君木兰桡。今年折柳条，泪尽万里桥。何时守故土，双栖学鹪鹩。同见柳华盛，同见柳叶凋。忆昔初嫁君，明珠照绿云。今日君离别，飞蓬乱不结。忘我久食贫，游赵复游秦。秦人未逐客，安能返乡国。思君劳梦寐，梦君归故园。俨然乘驷马，衣上绣双鹓。容华异昔日，冠盖盈前轩。觉来心独喜，起对高堂言。琴瑟昔在御，莫不静而好。自君久别离，房栊生青草。弹琴无知音，调瑟多苦心。弦繁曲亦乱，月落花阴阴。临别牵人衣，紫骝门前嘶。倏忽袂已分，紫骝嘶不闻。去去踏芳草，相亲在远道。坐叹容华妍，不如紫骝好。挟弹羽林儿，柳下睨黄鹂。少妇倚高楼，望见遥止之。止之匪心恻，毛羽纯金色。愿言化为印，提携夫君侧。睡起揽鲛绡，无烦带步摇。不言花意静，顾影燕情娇。自分力不禁，恐负良人心。功成拜边郡，何得双双临。谁家采桑女，妖艳妆何靓。贪看鸳鸯飞，立与桃花并。柔条多远扬，钩乱如鸦鬓。倾筐弃道傍，归照匣中镜。夫婿乍封侯，尚尔玉关游。欲绣一端锦，寄耀千貔貅。行褰池上柳，芙蕖摘纤手。颜色比不差，衔在天吴口。皓魄不常圆，一月圆一夕。明夕倏已亏，天道无停息。人事徒可怜。一亏不复圆。娟娟芙蓉花，弃置秋江边。
闺词十二首·其一
作者：张元凯
朝代：明

昨日书到家，知君在天涯。问妾近颜色，为报如荷花。君若归来易，荷花露下媚。君若归来难，荷花霜后残。
闺词十二首·其七
作者：张元凯
朝代：明

临别牵人衣，紫骝门前嘶。倏忽袂已分，紫骝嘶不闻。去去踏芳草，相亲在远道。坐叹容华妍，不如紫骝好。
闺词十二首·其三
作者：张元凯
朝代：明

去年折柳条，送君木兰桡。今年折柳条，泪尽万里桥。何时守故土，双栖学鹪鹩。同见柳华盛，同见柳叶凋。
闺词十二首·其九
作者：张元凯
朝代：明

睡起揽鲛绡，无烦带步摇。不言花意静，顾影燕情娇。自分力不禁，恐负良人心。功成拜边郡，何得双双临。
闺词十二首·其二
作者：张元凯
朝代：明

捣衣声不乱，捣衣情自深。秋风一夕起，闺中同此音。妾捣君不闻，天涯自有砧。也应如妾捣，为妾捣君心。
闺词十二首·其五
作者：张元凯
朝代：明

思君劳梦寐，梦君归故园。俨然乘驷马，衣上绣双鹓。容华异昔日，冠盖盈前轩。觉来心独喜，起对高堂言。
闺词十二首·其八
作者：张元凯
朝代：明

挟弹羽林儿，柳下睨黄鹂。少妇倚高楼，望见遥止之。止之匪心恻，毛羽纯金色。愿言化为印，提携夫君侧。
闺词十二首·其六
作者：张元凯
朝代：明

琴瑟昔在御，莫不静而好。自君久别离，房栊生青草。弹琴无知音，调瑟多苦心。弦繁曲亦乱，月落花阴阴。
闺词十二首·其十
作者：张元凯
朝代：明

谁家采桑女，妖艳妆何靓。贪看鸳鸯飞，立与桃花并。柔条多远扬，钩乱如鸦鬓。倾筐弃道傍，归照匣中镜。
闺词十二首·其十一
作者：张元凯
朝代：明

夫婿乍封侯，尚尔玉关游。欲绣一端锦，寄耀千貔貅。行褰池上柳，芙蕖摘纤手。颜色比不差，衔在天吴口。
闺词十二首·其十二
作者：张元凯
朝代：明

皓魄不常圆，一月圆一夕。明夕倏已亏，天道无停息。人事徒可怜。一亏不复圆。娟娟芙蓉花，弃置秋江边。
闺词十二首·其四
作者：张元凯
朝代：明

忆昔初嫁君，明珠照绿云。今日君离别，飞蓬乱不结。忘我久食贫，游赵复游秦。秦人未逐客，安能返乡国。
阳山顾生愿甫赠我长歌颇过推与乃述怀志答
作者：张元凯
朝代：明

男儿七尺期自爱，要令姓字千秋在。不然草木与同腐，富贵纷华何足数。吾家骠骑从文皇，赏延带砺山河长。谁知后世贱介胄，虫沙猿鹤无低昂。吾生久拼弃五斗，无奈嗷嗷啼八口。身沾寸禄为人役，手持破斧门挂席。逐队随行公府间，缁尘赤汗难为颜。借人瘦马风吹倒，传家旧芾屋漏殷。首如飞蓬色如土，傍人犹妒蛾眉妩。以兹贝锦耀空幻，屏居寂寂南山涧。阴符在匣羞与传，父书剩有毛苌编。皎月流辉照白雪，飞泉疏越鸣朱弦。虽然踉蹡人间弃，但言风雅心如醉。乍来破产聊自放，青山啸傲常无恙。江东复生顾虎头，自云痴绝无所求。徙倚沧浪赓孺子，拍浮绿酒歌张侯。贫交廿载真尔汝，何事长歌太称许。谓我斯名堪不朽，敝帚千金良可丑。吁嗟发短心则长，敦诗说礼聊自藏。攀援今人身徒瘁，尚论古人口亦香。君不见扬家子云老执戟，至今玄草光生白。又不见湘累沉浮在鱼腹，世间离骚比珠玉。毋论鹖士与波臣，日月文章万古新。即今青鬓不弩力，辗转白发来侵人。
阻风
作者：张元凯
朝代：明

西风吹浪不能平，又阻归舟一日程。正是关河愁绝处，柳条无数作秋声。
陇水
作者：张元凯
朝代：明

陇水陇头清，氐羌陇下营。不堪刁斗乱，况复夜猿鸣。转战黄云合，寻源白发生。月明边籁静，肠断此中声。
除夕二首丙子
作者：张元凯
朝代：明

黑貂身作苦，白雪鬓何辞。怀璧匹夫罪，亡金同舍疑。世情颜远识，时事楚狂知。四十明朝是，无闻敢自嗤。不尽栖迟意，还深儿女情。隐何论大小，术已厌纵横。敝帚藏家重，寒灰置道轻。不须吹玉律，春傍酒杯生。
除夕二首丙子·其一
作者：张元凯
朝代：明

黑貂身作苦，白雪鬓何辞。怀璧匹夫罪，亡金同舍疑。世情颜远识，时事楚狂知。四十明朝是，无闻敢自嗤。
除夕二首丙子·其二
作者：张元凯
朝代：明

不尽栖迟意，还深儿女情。隐何论大小，术已厌纵横。敝帚藏家重，寒灰置道轻。不须吹玉律，春傍酒杯生。
除岁卧痾眷焉空门之思缄报沈嘉则丈二十二韵
作者：张元凯
朝代：明

除岁若为逼，频年苦不登。近怀同逆旅，远讯阻良朋。弃置复谁道，孤危莫我矜。金从橐底尽，丝向镜中增。智岂营三窟，穷犹梦五陵。喜为游侠行，羞作蹶张称。玩世狂司马，还乡老季鹰。补裘多以线，握粟少于升。履败恒穿雪，瓢存但贮冰。啸歌虽不废，杯勺已难胜。湘水沉非易，蓝田卧自应。牝鸡家故索，塞马事无凭。俗薄君平弃，情疏季子憎。莫愁那可得，去病亦何能。岂曰贫而怨，还将忿是惩。腼颜仍住世，被发且为僧。欲借松龛隐，宁辞莲社徵。白云方外锡，绀宇佛前灯。昔去追中驷，今来觅上乘。玄言盈大瓠，长物半枯藤。净海真堪蹈，灵山尽可凭。行藏殊隔绝，缄报涕垂膺。
隐者词焦山寄客
作者：张元凯
朝代：明

伯成耦耕耕且锄，务光避世世情无。古来隐者不以帝王易，何况区区赵孟三公乎。山人颓唐隐者姿，萧萧肃肃孤松枝。紫芝黄鹤久不作，清风朗月恒相思。相思不可见，远隔江之湄。不寄投湘赋，唯吟招隐诗。碧桃开遍绿水洲，山人犹在人间游。富春矶閒海鸥下，鹿门山空猿鹤愁。诸侯筐篚不足贵，天子安车何必求。但须寂寂山之丘，明月为侣云为俦。庶几不愧乎隐者流。
青楼
作者：张元凯
朝代：明

女郎能任侠，结客少年时。容颜市金币，肝胆刺恩私。密约来原剧，穷交自扊扅。信陵归魏后，何以报如姬。
青楼曲
作者：张元凯
朝代：明

妾本长干籍，来住夫差城。巷多恶年少，不敢弹鸣筝。
青楼曲二首
作者：张元凯
朝代：明

翡翠楼中紫玉杯，垂杨临水系龙媒。兰帏笑语春风入，夫婿甘泉侍从回。琐窗春雨碧澄澄，罗袖生寒若不胜。花下冶游谁氏子，绿衣年少住安陵。
青楼曲二首·其一
作者：张元凯
朝代：明

翡翠楼中紫玉杯，垂杨临水系龙媒。兰帏笑语春风入，夫婿甘泉侍从回。
青楼曲二首·其二
作者：张元凯
朝代：明

琐窗春雨碧澄澄，罗袖生寒若不胜。花下冶游谁氏子，绿衣年少住安陵。
静夜对月有怀故人
作者：张元凯
朝代：明

朔雁来高天，山桂落清夜。所思万里人，只在明月下。
韦氏园林
作者：张元凯
朝代：明

韦曲曾闻动彩毫，名园依旧傍林皋。燕惊花落飞难定，鱼触萍开跃自高。楚客停觞看属玉，燕姬牵袂摘含桃。亦知洵美非吾土，肠断吴阊醉浊醪。
题傅吴令斋榻
作者：张元凯
朝代：明

棐榻聊爰处，蒲团半借禅。梦将蕉鹿辨，德以木鸡全。欹枕看山月，披襟嗽石泉。好携青琐去，莫问管宁穿。
题公瑕丈觉海山居
作者：张元凯
朝代：明

林栖依觉海，云构接支硎。斜谷缘畴转，回岚抱宇青。花枝疑杜曲，流水学兰亭。为爱鹅群好，曾将换道经。
题徐氏悟香庵
作者：张元凯
朝代：明

香界同兰若，经函借苾刍。花枝生灭幻，云影去来无。忍行全依草，慈心遍及乌。不须重舍宅，此有小浮屠。
题桃花画扇
作者：张元凯
朝代：明

碧桃树底醉流霞，记得当年翠袖遮。今日漂零歌扇在，令人肠断故园花。
题隐士壁
作者：张元凯
朝代：明

栖息衡门有道风，落花流径水溶溶。空山自爱听啼鸟，人世何劳问卧龙。
飞来峰
作者：张元凯
朝代：明

何来万玉碧氤氲，登陟曾探石室文。古洞玲珑通日月，虚岩窈窕护风云。行空岂受秦人策，幻住元从净土分。只恐灵山复飞去，真如那肯近声闻。
饮冯杜二使君
作者：张元凯
朝代：明

暂罢金銮直，来为鸡黍期。大冯元补阙，小杜亦分司。谏草防人见，觥筹任客私。故园凋落尽，不是在家时。
饮大司成姜公园池席上敬呈
作者：张元凯
朝代：明

姜公言行为世轨，好似东京李元礼。升堂便比登龙门，暂与同舟以仙拟。一出曾为帝者师，门如市兮心如水。吁嗟古道人莫容，意色萧然可以止。为园筑室江之干，移得青山满绿湍。五株初种彭泽柳，九畹先滋湘水兰。披襟坐对秋月朗，更看宝树明虚幌。碧池隐有凤凰毛，青云已著鹓雏想。草木禽鱼亦有文，石渠金马梦氤氲。常摇白羽团如月，不著朱衣烂若云。考槃在涧聊暂寄，矢心欲揽清时辔。何来海内忘年交，孔公座上祢生醉。知君自是名教人，桀溺何须笑问津。汲黯尚为前日戆，马卿犹是旧时贫。苍生欲夺丘园志，白发能强负荷身。相逢不尽漂零叹，对我常将青眼颦。
饮子念新斋二首
作者：张元凯
朝代：明

野服都裁芰，儒宫半艺兰。莺花春有约，鸡黍晚留欢。种药乘膏雨，栽松伴岁寒。绝怜俱老大，萧索竹皮冠。蓬径閒堪扫，山窗卧亦坚。蛾眉为世弃，鸡口漫人前。北海刺常灭，南州榻屡悬。竹林多酒伴，秖赏步兵贤。
饮子念新斋二首·其一
作者：张元凯
朝代：明

野服都裁芰，儒宫半艺兰。莺花春有约，鸡黍晚留欢。种药乘膏雨，栽松伴岁寒。绝怜俱老大，萧索竹皮冠。
饮子念新斋二首·其二
作者：张元凯
朝代：明

蓬径閒堪扫，山窗卧亦坚。蛾眉为世弃，鸡口漫人前。北海刺常灭，南州榻屡悬。竹林多酒伴，秖赏步兵贤。
饮山家值雪
作者：张元凯
朝代：明

茅茨伏腊故人情，崦曲遥看一棹迎。竹树有声风不定，村桥无路雪初平。桑麻楚楚田家具，鸡黍欣欣岁事成。厌说四方糊口计，愿言从尔鹿门耕。
饮幼元寓斋二首
作者：张元凯
朝代：明

不听延秋门上乌，相逢且自对呼卢。只今混迹金门客，元是高阳旧酒徒。一樽清夜共閒论，几见长安月色新。势位不常财是累，古来贫贱好骄人。
饮幼元寓斋二首·其一
作者：张元凯
朝代：明

不听延秋门上乌，相逢且自对呼卢。只今混迹金门客，元是高阳旧酒徒。
饮幼元寓斋二首·其二
作者：张元凯
朝代：明

一樽清夜共閒论，几见长安月色新。势位不常财是累，古来贫贱好骄人。
饮谢氏西楼
作者：张元凯
朝代：明

高楼细雨尚吹寒，黄柳垂条映碧湍。蜡屐汝饶容易办，鹖冠吾老不须弹。大都山水情难负，别有莺花兴未阑。翻笑向禽忘旧约，至今蓬累各槃跚。
饮越客
作者：张元凯
朝代：明

结客长安春暮时，掖垣杨柳尽垂丝。黄金无意归原涉，绿酒多情约魏其。月下藩车聊把臂，花间缇骑自扬眉。不知燕市悲歌态，共唱吴歈倒接䍦。
饮顾从化
作者：张元凯
朝代：明

已分时才晚，唯凭杯酒深。五经堪弃掷，一第尚浮沉。种种悲吾发，青青惜子衿。蛾眉羞再画，无奈入宫心。
饯客
作者：张元凯
朝代：明

细雨孝廉棹，经过芳草城。渚云飞不尽，山月正初生。白帢谈名理，清樽惜别情。如逢燕赵客，为报厌纵横。
骝马
作者：张元凯
朝代：明

紫骝元异种，剪拂倍光辉。但遣衔金勒，何知有铁衣。骄嘶承顾盼，踠足恋芳菲。笑杀征西骑，沙场百战归。
高邮湖即事
作者：张元凯
朝代：明

白马湖边白浪生，吴侬船在浪中行。已知到处风波急，何事栖栖问水程。
魏季朗贡入太学寄赠二首
作者：张元凯
朝代：明

驱车随计吏，杖策度黄河。岳色凌空下，云英夹日过。梦悬金马隔，路出碧鸡讹。千古豪雄事，居然限制科。握中神物在，沦落世犹惊。照乘三光失，支机五采生。解颐周列国，抵掌汉西京。若说雕虫技，翻令意不平。
魏季朗贡入太学寄赠二首·其一
作者：张元凯
朝代：明

驱车随计吏，杖策度黄河。岳色凌空下，云英夹日过。梦悬金马隔，路出碧鸡讹。千古豪雄事，居然限制科。
魏季朗贡入太学寄赠二首·其二
作者：张元凯
朝代：明

握中神物在，沦落世犹惊。照乘三光失，支机五采生。解颐周列国，抵掌汉西京。若说雕虫技，翻令意不平。
鲁桥
作者：张元凯
朝代：明

凫绎青岚近，龟蒙黛色连。看山浑不厌，把酒正相便。津树常遮月，沙滩少住船。平生击楫志，都付卜居篇。
黄河客舍歌
作者：张元凯
朝代：明

杖策渡河来，止舍河堤下。衰柳当其门，荒荠生在瓦。中有少妇能具餐，旧襦掩骭馀双鸳。剉草饲我枥上马，牵藤挂我腰下鞬。客舍金钱真自惜，那堪一粲垆头言。
黎户部携具寺寓
作者：张元凯
朝代：明

每依初地借初筵，剥枣烹葵代击鲜。一片碧城双树外，数椽朱阁百花前。西山爽气秋逾逼，北海清尊夜共传。岂是佛香难供客，也知郎署久逃禅。
东五峰中秋看月
作者：张元复
朝代：明
体裁：七言律诗

玉虬初驾冰轮上，一片清光发岭东。素魄传来松际影，幽香时送桂边风。乘凉身在瑶台畔，踏影人行水荇中。坐久不知霜露冷，褰裳拟入广寒宫。
十锦塘
作者：张元庆
朝代：明
体裁：七言律诗

湖上重开十锦塘，东君经纬思偏长。天流霞彩绣山色，鸟弄烟梭织水光。千树长看红叶乱，四时不断绮罗香。望湖亭下还看醉，对对浓妆簇海棠。
杜辖岩访吴公度
作者：张元忭
朝代：明
体裁：古风

杜辖岩中人，曲江旧同席。未折彭泽腰，早著东山屐。栖心老氏书，结庐武夷侧。晴峰万点青，云溪几条白。玄关夹长松，丹房架危壁。岩头露可餐，岩下芝可摘。猿鹤时为群，车马杳难即。我本丘壑人，聊作金门客。烟霞夙同好，出处偶殊迹。谛观声利场，何似神仙宅。四十已无闻，百年亦瞬息。徒然赤松子，巢居鍊形魄。明发出闽岭，题诗订泉石。
重登泰山
作者：张元忭
朝代：明
体裁：七言律诗

三年两度游东岳，此度重游景愈奇。序属清秋消瘴雾，人于绝顶指华夷。扶桑日上鸡初唱，绛阙风高鸟不居。俛仰混茫浑一笑，只今悟却未分时。
金山寺
作者：张元忭
朝代：明
体裁：五言律诗

天险何年设，神功此地分。涛飞千里雪，楼插九霄云。帆影参差渡，渔歌杳渺闻。当杯论往事，惆怅不成醺。
雪霁登黄鹤楼
作者：张元忭
朝代：明
体裁：古风

我入武昌只三日，三度登楼景非一。初来飞雪夜更稠，昏黑犹然到上头。明日重登天未暮，楼头白鹤为我舞。去去千年今复来，毛羽翩翩色非故。戍城鼓角声乍清，江村儿女哗新晴。晓起出门云气开，须臾红旭升瑶台21。游思沸涌不可遏，独骞双屐忘尊罍22。朱屋故人亦好事23，青奴担酒俄然至24。便扫晴窗向日坐，才倾数盏心先醉。醉眼偏明忽四望，日光雪色连下上。孤峰隔岸玉嶙峋25，一水摇波金荡漾。历历晴川树作花26，片片风帆锦浪斜。楼东碧瓦参差见，道是云中帝子家27。楚天多雨向少寒，今年腊雪何漫漫！且共酌酒庆三白28，莫言使者行路难29。但愿四海皆丰年，楼台歌舞人人欢，不独我尔衔杯赓句相敖般30！
书二诗赠半墨生
作者：张元祯
朝代：明

千张万张心印痕，寂中城市嚣中村。鹍鹏摩霄唾燕雀，泰华拔地多儿孙。一戈要回三舍日，寸胶莫澄千丈浑。试看潜鳞变霹雳，龙门咫尺登天门。别城千日如一日，别山半年如百年。金门玉堂果无分，丹崖翠壁真有缘。商歌昼吟声撼树，老剑夜拔光射天。二雄相过吐肝胆，豪气激发弥无边。
书二诗赠半墨生·其一
作者：张元祯
朝代：明

千张万张心印痕，寂中城市嚣中村。鹍鹏摩霄唾燕雀，泰华拔地多儿孙。一戈要回三舍日，寸胶莫澄千丈浑。试看潜鳞变霹雳，龙门咫尺登天门。
书二诗赠半墨生·其二
作者：张元祯
朝代：明

别城千日如一日，别山半年如百年。金门玉堂果无分，丹崖翠壁真有缘。商歌昼吟声撼树，老剑夜拔光射天。二雄相过吐肝胆，豪气激发弥无边。
二松图
作者：张元祯
朝代：明

两髯如龙入云去，白日空庭作风雨。根着九地拔不起，留与乾坤作双柱。千丈免丝千岁苓，南山翠色同峥嵘。岳阳城南老髯精，骖鸾追逐吕先生。
参高亭
作者：张元祯
朝代：明

称得斯亭万古名，光荣谁是贵公卿。连甍蜗角无宽窄，九鼎鸿毛有重轻。山月上来风自好，穴龙潜处水偏清。登临多少难言趣，独是吾人会此情。冰天桂海满才名，皓发童颜称上卿。江右到来三尺重，扁舟归去一帆轻。雪消南浦伤心碧，梅吐西湖扑鼻清。欲卸朝衫恐难必，寿朋胥试有深情。
参高亭·其一
作者：张元祯
朝代：明

称得斯亭万古名，光荣谁是贵公卿。连甍蜗角无宽窄，九鼎鸿毛有重轻。山月上来风自好，穴龙潜处水偏清。登临多少难言趣，独是吾人会此情。
参高亭·其二
作者：张元祯
朝代：明

冰天桂海满才名，皓发童颜称上卿。江右到来三尺重，扁舟归去一帆轻。雪消南浦伤心碧，梅吐西湖扑鼻清。欲卸朝衫恐难必，寿朋胥试有深情。
和罗一峰赠饶雯峰韵
作者：张元祯
朝代：明

世事颜生拾甑尘，世情龟六巧藏身。纷纷斥鴳千层表，拍拍羲皇万古春。稷下也知还有士，秦中谁适便无人。盲风怪雨青灯夜，几为苍生泪满巾。
咏月复元善
作者：张元祯
朝代：明

人心都望此时圆，偏是清辉隔暮烟。安得刚风驾黄鹄，拨开浮霭见青天。冰轮瑩彻金樽里，宝镜高悬玉殿前。老子陶陶便沉醉，任渠明日又明年。
咏月复元善
作者：张元祯
朝代：明
体裁：七言律诗

人心都望此时圆，偏是清辉隔暮烟。安得刚风驾黄鹄，拨开浮霭见青天。冰轮莹彻金樽里，宝镜高悬玉殿前。老子陶陶便沉醉，任渠明日又明年。
山水歌
作者：张元祯
朝代：明

我曾扶醉登吴城，纵目长啸清风生。庐山万叠杳如发，平湖浩荡涵苍冥。览之顿尔宽怀抱，觉得乾坤隘如灶。便将结草此栖迟，愒水玩山遂吾好。别来数载居京师，黄埃满目衣裳缁。回思昔游不可得，时时清梦来往之。苦炎正尔楼前坐，忽君持此来相过。披图恍惚惊心魂，好是良工为予作。江流无穷山见影，绝似当时玩时景。是耶非耶子细观，精神飒爽炎威屏。嗟余山水癖难移，奈兹簪组为吾羁。他时公家事一了，便当烂熳寻前时。匡庐山下鄱湖口，买断溪山数千亩。芒鞋竹杖任逍遥，富贵功名付无有。
山水歌
作者：张元祯
朝代：明

鬼斧夜劈匡庐裂，放出银潢挂巀嵲。深潭百尺吼雷霆，白日半空飞雨雪。芒鞋两两来山翁，隔溪注视心目雄。胸襟棱棱生逸气，鬓毛飒飒来天风。我亦平生爱山水，忽见此图爱入髓。他年濯足鄱湖滨，观泉画我成三侣。
师尚父并四皓图
作者：张元祯
朝代：明

龙战天地疲，紫芝颜色好。六合函一腔，素发照晴昊。逃声傅岩靡，直钓璜溪老。气感岐下都，音生爨中槁。赤手鳌极扶，刚风妖翳扫。乃知英雄人，出处非草草。
挽刘处士
作者：张元祯
朝代：明

亭亭风度出尘寰，翠竹高梧集凤鸾。诗思剩传唐制作，家声不堕汉衣冠。南柯梦断秋风惨，北海樽空夜月寒。正是乡人哀不尽，兽袍乌帽画中看。藜杖烟销夜阁虚，青山还绕白茅居。一经已遂生前训，五凤空颁没后书。高枕暝云松树合，短篱疏雨豆花初。临风无限知君意，道远何由致束刍。
挽刘处士·其一
作者：张元祯
朝代：明

亭亭风度出尘寰，翠竹高梧集凤鸾。诗思剩传唐制作，家声不堕汉衣冠。南柯梦断秋风惨，北海樽空夜月寒。正是乡人哀不尽，兽袍乌帽画中看。
挽刘处士·其二
作者：张元祯
朝代：明

藜杖烟销夜阁虚，青山还绕白茅居。一经已遂生前训，五凤空颁没后书。高枕暝云松树合，短篱疏雨豆花初。临风无限知君意，道远何由致束刍。
挽少司空南平罗宏毅
作者：张元祯
朝代：明

男儿了却书五车，一枝高插琼林花。跄跄玉陛面九五，笑捧黄纸清碛沙。中原苍生皆起舞，边塞胆落寒云遮。司空虚席正有待，龙蛇歘梦成悲嗟。倚天长剑落谁手，斗间紫气光芒斜。
挽独乐万处士
作者：张元祯
朝代：明

山居清隐客，适趣任逍遥。蹑屐穿云径，扶藜渡涧桥。赏花斟美酒，采药斸灵苗。误入蓬莱岛，仙魂竟莫招。
挽节妇
作者：张元祯
朝代：明

彩鸾青镜早分飞，绿鬓萧萧换素丝。之死不移冰蘖操，矢心宁愧柏舟诗。长檠短杼辛勤日，冷月悲风寂莫时。此节真堪仪薄俗，可怜冯道是男儿。
棋
作者：张元祯
朝代：明

天策沉沉集俊髦，丁丁棋子动金鳌。不知玄武门前事，何似商山一着高。
次淮藩韵二首
作者：张元祯
朝代：明

萋萋芳草白鸥洲，欲乞先生数笔留。着个藤蓑憨老子，钓竿终日在船头。归帆邂逅落芳洲，安得南风为恶留。画里爱诗诗爱画，玉壶更仆剥泥头。
次淮藩韵二首·其一
作者：张元祯
朝代：明

萋萋芳草白鸥洲，欲乞先生数笔留。着个藤蓑憨老子，钓竿终日在船头。
次淮藩韵二首·其二
作者：张元祯
朝代：明

归帆邂逅落芳洲，安得南风为恶留。画里爱诗诗爱画，玉壶更仆剥泥头。
游东郊
作者：张元祯
朝代：明
体裁：七言绝句

招提回首日沈西，十里香风送马蹄。不是习家池上饮，傍人休笑醉如泥。
漫兴三首
作者：张元祯
朝代：明

堂堂一区宅，岂不坚且好。奈兹群鼠何，周垣成穴道。垣墉居所依，穴之安可保。默默坐终朝，忧心惄如？。倚剑登高台，纵目瞻四极。郊野何茫茫，万物莽萧瑟。草木谢荣华，山川失颜色。会以回阳春，风光仍似昔。吾闻唐虞时，明目达四聪。如何后来世，自作瞆与矇。致令天下情，默默不得通。抚卷三叹息，飒飒来天风。
漫兴三首·其一
作者：张元祯
朝代：明

堂堂一区宅，岂不坚且好。奈兹群鼠何，周垣成穴道。垣墉居所依，穴之安可保。默默坐终朝，忧心惄如？。
漫兴三首·其一
作者：张元祯
朝代：明
体裁：古风

堂堂一区宅，岂不坚且好。奈兹群鼠何，周垣成穴道。垣墉居所依，穴之安可保。默默坐终朝，忧心惄如�。
漫兴三首·其三
作者：张元祯
朝代：明

吾闻唐虞时，明目达四聪。如何后来世，自作瞆与矇。致令天下情，默默不得通。抚卷三叹息，飒飒来天风。
漫兴三首·其二
作者：张元祯
朝代：明

倚剑登高台，纵目瞻四极。郊野何茫茫，万物莽萧瑟。草木谢荣华，山川失颜色。会以回阳春，风光仍似昔。
竹雪山房歌
作者：张元祯
朝代：明

闻君种竹深成林，深深数亩长阴阴。书堂百尺隐寒翠，闭户读书不知岁。书声出竹何琅琅，风露飘潇秋夜凉。诗成会应鬼神泣，落笔便觉蛟龙翔。君家累世拥旄纛，君乃读书知不足。青云万里已致身，白驹胡为在空谷。他时衣紫佩黄金，莫负岁寒冰雪心。
简杨廷评
作者：张元祯
朝代：明

鹄鸣海天曙，蓬壶彩云著。琼台倏启扃，翛翛集仙侣。青鸟东方来，翩翩好毛羽。遗我麻姑书，招摇脱凡屣。
臞鹤歌
作者：张元祯
朝代：明

元龙之孙金马客，耸壑昂霄好标格。挺如鹤出鸡群中，万里长空见霜翮。何年飞上瑶华池，紫鹓黄鹄相追随。朝游青田暮玄圃，渴饮醴泉餐玉脂。清臞不是人间物，无乃前身有仙骨。浮丘相法得真传，少保新图曾写出。翛然玉立如人长，缟衣丹顶玄纁裳。一从华表出城郭，不羡轩墀承宠光。玉堂深处秋萧爽，警露声闻九天上。箫韶九奏凤皇仪，闯与神仙共来往。
节妇歌
作者：张元祯
朝代：明

层冰积雪当严冬，松柏晚翠欺春红。节妇心肠是冰雪，只有冬凛无春融。北堂百年咫尺地，立我民彝令万世。于乎人间亦说烈丈夫，丈夫有如节妇无。
蒲桃图为张云山题
作者：张元祯
朝代：明

上林众卉飘霜箨，独与秋光壮萧索。翠虬三千蟠绿云，水晶八万妆罗幕。粉署仙郎心爱之，半幅生绡图磊落。长风几度阊阖来，柔条欲舞珠欲跃。何当摘取酿春缸，香冽应觉醍醐薄。瑶觞持去寿君王，遮莫凉州可相博。
赠同年林少参缙绅
作者：张元祯
朝代：明

世事如云变幻频，一樽谁料此相亲。别来岁月俱成梦，老去心知能几人。前日西山仍有雨，而今寒谷尽生春。行行不尽相思意，五岭梅花岁又新。
赠张宪副之赣州边备
作者：张元祯
朝代：明

盈盈秋水吕虔刀，岳岳神羊刺史袍。三省不惭边寄重，一时真是眼中豪。风生甲胄龙蛇肃，云卷旌旗虎豹高。万里长城还有待，一方蝼蚁暂相劳。
赠王司马竑谢病归
作者：张元祯
朝代：明

一生忠义雪霜寒，肯为权豪少借颜。位重钧衡心转澹，虑深军国鬓成斑。黄华翠竹俄生梦，绿薤青蒲暂赐閒。安石独悬天下望，未应高枕傲东山。
赠睢阳刘君廷用
作者：张元祯
朝代：明

火星西流雁南翔，金茎露滴篱菊芳。辽阳人归白云屋，华筵酒斟清溪光。天南天北远游道，百倡百和新诗香。君放天真自烂熳，我愧进退如藩羊。
赠萧光甫二首
作者：张元祯
朝代：明

兰蕙生崇阿，含芳待春风。春风岂不妍，徒为桃李容。老松卧深山，匠石未著目。亦有幽赏人，时纵松下躅。日暮行次且，清影羞自顾。彭彭指南车，千里犹跬步。鸡虫自得失，凫鹤何短长。大材终不弃，勉之金玉相。
赠萧光甫二首·其一
作者：张元祯
朝代：明

兰蕙生崇阿，含芳待春风。春风岂不妍，徒为桃李容。老松卧深山，匠石未著目。亦有幽赏人，时纵松下躅。
赠萧光甫二首·其二
作者：张元祯
朝代：明

日暮行次且，清影羞自顾。彭彭指南车，千里犹跬步。鸡虫自得失，凫鹤何短长。大材终不弃，勉之金玉相。
閒中有感三首
作者：张元祯
朝代：明

日出群动兴，方寸交榛棘。慕盈倾身构，拔悭一毫惜。痴蠢强干运，黠慧恣探匿。哀彼仁义途，荒秽视无益。驱车经古城，感叹泪沾衣。宫阙有遗址，草生绿参差。当时千年计，筑室务筑基。岂知成败倏，徒为来者悲。吾闻大朴散，智者常轻世。所以许由瓢，终挂箕山树。后来得丧多，漫与鸡虫似。愿见孤凤皇，文彩耀晚岁。
閒中有感三首·其一
作者：张元祯
朝代：明

日出群动兴，方寸交榛棘。慕盈倾身构，拔悭一毫惜。痴蠢强干运，黠慧恣探匿。哀彼仁义途，荒秽视无益。
閒中有感三首·其三
作者：张元祯
朝代：明

吾闻大朴散，智者常轻世。所以许由瓢，终挂箕山树。后来得丧多，漫与鸡虫似。愿见孤凤皇，文彩耀晚岁。
閒中有感三首·其二
作者：张元祯
朝代：明

驱车经古城，感叹泪沾衣。宫阙有遗址，草生绿参差。当时千年计，筑室务筑基。岂知成败倏，徒为来者悲。
阻风小孤山二首
作者：张元祯
朝代：明

北风三日吼晴雷，推得颓波万里回。应是小孤留老眼，雪花堆里看崔嵬。孤篷三夜倚娉婷，浪自掀天梦自清。舟子莫嗟前路远，小姑于我故多情。
阻风小孤山二首·其一
作者：张元祯
朝代：明

北风三日吼晴雷，推得颓波万里回。应是小孤留老眼，雪花堆里看崔嵬。
阻风小孤山二首·其二
作者：张元祯
朝代：明

孤篷三夜倚娉婷，浪自掀天梦自清。舟子莫嗟前路远，小姑于我故多情。
冬日游海印寺
作者：张元秩
朝代：明
体裁：五言律诗

新寒凌翠袖，散步入禅丛。海印何年寺，煇煌紫陌中。烟分两岸阔，霜滑一桥通。可是浮图丽，玲玲倚太空。
出郭
作者：张元秩
朝代：明
体裁：五言律诗

出郭聊行乐，閒情转自悲。风霜惊岁宴，客鬓尚天涯。老稚迎暄立，田园啄雀饥。归来掩书卷，兀坐意迟迟。
和王晴川即事
作者：张元秩
朝代：明
体裁：七言律诗

朝廷本意备诸戎，铁骑长戈控大同。岂为棘门成祸首，翻然鼙鼓动云中。闾阎日暮风烟惨，冒顿天寒剑戟通。闻道总戎蛇鸟阵，列营秪在代西东。
孔庭古松
作者：张元秩
朝代：明
体裁：七言律诗

怪特孤松倚殿前，风霜历尽不知年。寒声瑟瑟喧秋夜，古色苍苍照暮烟。劲气在天元不老，岁寒得此尚依然。人间草木争奇缛，怜尔光华俎豆边。
寄郑沙村
作者：张元秩
朝代：明
体裁：七言律诗

不见平生郑东谷，越南春色动遐思。堂斋衾枕当深夜，霄汉经纶看此时。九野云浮淹远梦，四明花发满寒枝。多君爱我真成癖，到处逢人说项斯。
少妇行送王遵岩左迁
作者：张元秩
朝代：明
体裁：古风

揽衣望明河，玉绳低回光。盘拿青松枝，白鹤来翱翔。妾夫自年少，意气凌苍茫。朝饮射洪炉，暮宿紫云床。白马赤茸鞦，陌上何辉扬。妾本名家女，不解时世妆。罗衣白玉佩，素质瑞麟香。机头工织素，一日二尺强。欲采园中叶，妇人不下堂。欲采陌上树，原蚕禁柔桑。夫心凌风叶，向背苦不常。弃置在色衰，妾已悲年荒。征鸿报霜后，四壁鸣寒螀。妇人自有分，料理夫衣裳。
扫雪行
作者：张元秩
朝代：明
体裁：古风

长安雪花如掌大，朝回骑马花为盖。玉宇琼楼高更寒，荒原败屋情何赖。日暮天低酒旆愁，雪煎一碗欺公侯。袁安闭户胡为尔，户外纷纷埋马耳。市儿执帚除道忙，吁嗟尔腹朝无粮。朝无粮，勿复语，尔不闻关西将士冻欲死。
挽月塘
作者：张元秩
朝代：明
体裁：七言律诗

文星此夜掩寒光，门巷云闲草色荒。秋浦祗应哀落雁，春堂空复静琴张。孤高古道悬山斗，江海归云度渺茫。贾谊平生怀远志，竟将流泪谢君王。
挽李鹤轩
作者：张元秩
朝代：明
体裁：七言律诗

白虎闱中羡阿郎，归囊忽尔思徬徨。愁闻逸叟元裳鹤，已驾仙家碧玉房。永夜月明舟壑静，空山雨冷竹蹊荒。少微星落诗筇卧，寂莫烟云郑老乡。
挽王晴川
作者：张元秩
朝代：明
体裁：七言律诗

平生双眼无长泪，泪到丹旌眼欲枯。渺渺江山回独鹤，凄凄风雨泣双雏。地曹事业青冥上，司直声华北斗孤。后夜思君忆颜色，半庭寒月在苍梧。
新晴与象庠诸生论学
作者：张元秩
朝代：明
体裁：五言律诗

采芹盘涧曲，潇洒客衣单。雨净潮翻白，梅疏山更丹。诗歌铿玉磬，礼乐话金銮。幸与官沧海，同君一食箪。
春日同北峰登镜光阁因访□上人不遇观盆中素馨
作者：张元秩
朝代：明
体裁：七言律诗

此日同君登快阁，溪山正是放花时。故乡异蕊惊愁眼，终籍农人治远陂。禁苑峰回瞻日近，萝房春静见僧迟。巾鞋幸少泥涂累，拄杖穿云随所之。
晨入太学追忆晴川昔游情景惘然赋此
作者：张元秩
朝代：明
体裁：七言律诗

司直堂阶落木阴，故情回首泪沾襟。清樽开处当明月，古调看人长道心。寂莫独摊嘉树传，风流谁嗣广陵琴。孤儿寡妇南归棹，万里寒江烟雾深。
月夜饮归同凌王二丈
作者：张元秩
朝代：明
体裁：七言律诗

星月荧荧度禁林，长安归骑共知音。天机万古驰昏晓，薄俗何年谢陆沈。缥缈风烟明静夜，支离事业愧初心。梁园汉苑皆才俊，佩玉横金少滞淫。
李云冈
作者：张元秩
朝代：明
体裁：五言律诗

怜尔云冈子，飘然思若仙。春风黄宪渡，夜月子陵船。留滞江湖远，音书梦寐牵。京华虚木榻，迟尔未教悬。
武侯原孝袭爵归严书赠
作者：张元秩
朝代：明
体裁：七言律诗

碧溪溪上今风雨，宿草难忘梦寐间。独傍云霄看玉树，依然神表立金山。花明虎帐新生色，日暖胡尘亦满关。好伴青春敦礼乐，汉臣名实重楼兰。
泰陵陪祀
作者：张元秩
朝代：明
体裁：七言律诗

鼎湖云绕竟难攀，陵寝巍巍霄汉间。玉匣光收龙虎气，琼栏斜倚竹梧斑。中兴犹落苍生泪，物候应悲圣主颜。陪祀儒臣哀独壮，萧萧风露下西山。
游金峨寺
作者：张元秩
朝代：明
体裁：七言律诗

桐梓花繁春事过，看山巾屦入金峨。飞飞瀑泻哀徽切，渺渺云征远岫皤。短褐溪翁供紫蕨，长竿稚子浴黄鹅。今人指点流传赋，卢橘柴扉已灭磨。
秋兴·其一
作者：张元秩
朝代：明
体裁：七言律诗

山东河道荷戈行，闻说沧洲亦募兵。守令未遑图保障，将军谁复作干城。田畴禾黍悲群牧，天汉星辰应列营。节钺急须筹上策，君王西北重忧情。
秋兴·其三
作者：张元秩
朝代：明
体裁：七言律诗

石门洞口少年过，之子青云共浩歌。乐处江山惟梦寐，旧时风雨竟如何。混元独立招玄鹤，瓯越相携访白鹅。二十馀年一回首，秋风萧飒泪滂沱。
秋兴·其二
作者：张元秩
朝代：明
体裁：七言律诗

七里潭边系孤艇，幽栖长傍子陵台。潮平风急鱼龙动，木落星寒天地哀。扬子交情能问字，山公具眼解怜才。胜游旧事今如此，独夜凭栏听落梅。
翠亭
作者：张元秩
朝代：明
体裁：七言律诗

小亭长日白云浮，树色平临万寿洲。童子近花能弄鹤，高人垂钓不惊鸥。松林含月娟娟净，竹坞移樽事事幽。羡尔阿郎能养志，亭前玉佩韵脩脩。
西湖放歌行
作者：张元秩
朝代：明
体裁：古风

西湖水清清见底，浪暖沙暄雁双起。雁飞不落稻粱田，弋人慕尔徒纷然。贾生磊落美少年，才如羽箭乘风前。长沙宣室泪溅溅，何如乐圣称世贤。襧衡之才能击鼓，屈子思归作渔父。虔州酒税名不虚，至今文彩生图书。深渊大泽藏龙鱼，西郊云密将何如。西湖水清芦叶疏，胡不浚此芙蓉渠。蠙珠或有当前车，夜光不发空尔思。
读骚
作者：张元秩
朝代：明
体裁：五言律诗

此怀长不寐，持以问乾坤。银汉无孤棹，神龙有九阍。诗书终发冢，戎马未开门。永夜歌渔父，难招楚客魂。
赠王伍二同寅陪祀
作者：张元秩
朝代：明
体裁：七言律诗

武皇陵寝接云城，瞻扫真悬雨露情。长忆六龙回紫极，犹馀八骏系朱缨。孤高阴殿含秋色，想像神威动远征。宦孽已诛遗诏下，百年江汉泪纵横。
送云泉嵩南二子归闽
作者：张元秩
朝代：明
体裁：五言律诗

秋水下芦沟，芙蓉对晚愁。夕阳共仙棹，树色望京楼。结绿黄金匣，骅骝白玉钩。风尘迷驿路，嗟莫暗中投。
送姚子敬教锡山
作者：张元秩
朝代：明
体裁：七言律诗

严濑论文意若仙，长安笑语共风烟。忽看此日琴书远，未道他年梦寐牵。泰伯孤城秋树里，东坡小墅太湖边。雄文雅节君须振，北雁南鱼谩惘然。
送方平洲节推广州便道省觐
作者：张元秩
朝代：明
体裁：七言律诗

辉辉海日白云城，万里宁亲共此行。南国烟岚明墨绶，穷荒日月寄书生。亭开迟翠松筠好，官近罗浮梦寐清。旌节入疆如问俗，阳山儿子总韩名。
送浮峰弟
作者：张元秩
朝代：明
体裁：七言律诗

西北天高风色寒，少微旌旆出长安。祢衡才大能岭服，杜老名高合鹖冠。春草几移风雨榻，垂杨又据别离鞍。征衣缝处怜游子，斜日孤云细细看。
送苏雪江任桂林
作者：张元秩
朝代：明
体裁：七言律诗

湘漓流合始安州，落日千家烟火浮。天远星辰联贯索，山空雷雨动穷陬。异鱼水涨湖塘月，金粟花明楚越秋。简讼只今怀旧俗，韩公闭阁合深忧。
闻浮峰弟唁予候久不至
作者：张元秩
朝代：明
体裁：七言律诗

报尔辛勤访老兄，炎天七月到神京。连床拟共今宵雨，短烛犹虚昨夜明。已办霜刀飞鲤鲙，更分春色倒银罂。北堂喜伫南来目，白马今过第几程。
闻笛用北峰韵
作者：张元秩
朝代：明
体裁：五言律诗

笳曲传胡塞，流商悲至今。钟情涕泪满，别恨岁华深。谩按雌雄节，谁传子午音。西风怨杨柳，摇落客边心。
雨奕范菁山官舍
作者：张元秩
朝代：明
体裁：五言律诗

冲泥到官舍，听雨理楸枰。疏懒机关少，纵横白黑生。花沟流水急，草屋败垣惊。鸂鶒双双下，知渠眼独明。
过金州
作者：张光宇
朝代：明
体裁：五言律诗

小雨润行装，迢迢去路长。绿迷春树暗，红湿野花香。断霭开晴晓，春风送晚凉。一钩新月上，马首弄清光。
七言散句
作者：张光纪
朝代：明

秋风断续云中犬，夜色萧疏月下山。近酒疏峰沉晚翠，穿帘细雨点秋衣。榆关木尽开燕赵，雁塞天空近斗牛。
五言散句
作者：张光纪
朝代：明

暮云出寨冷，新月浴霜明。泉飞丹嶂雨，树老碧潭龙。宦绩羊肠后，归心雁影前。寒芳篱菊浅，秋意暮山多。云深鸿雨乱，篱近菊香芬。归梦和云黯，乡书与雁迟。山风传鸟语，池影受花枝。月碧名倡佩，云帆大贾舟。
长白晴岚
作者：张公直
朝代：明
体裁：七言律诗

红崖翠巘画屏幽，隐隐岚光豁醉眸。满涧碧流寒漱玉，一川烟树冷涵秋。山花无主开连野，林鸟多情语不休。惆怅诗成归路晚，海蟾飞影过西楼。
登恒山
作者：张六成
朝代：明
体裁：七言绝句

巍巍北岳上难跻，俯视群山蚁垤低。默相皇朝敷政化，圣灵万古与天齐。
中秋游青莲寺
作者：张养蒙
朝代：明
体裁：七言律诗

胜游那不恋同群，共向禅关叩白云。石磴萦回千嶂合，珠林窈窕一溪分。鹫岩秀落青莲色，龙藏香含贝叶文。夜月禅心清似水，何如终日苦尘氛。
碧落寺松
作者：张养蒙
朝代：明
体裁：五言排律

谁种万株松，森森寺外峰。眠云青霭乱，度月翠阴重。曲盖凌岩起，盘根带石封。风回青响合，雨过碧烟笼。干古雕台对，花香净土供。冰霜原有操，桃李岂为容。坐息菩提树，三生此地逢。
先方伯公祠下作
作者：张凤墀
朝代：明
体裁：七言律诗

先公祠庙此方存，今日重来得扫门。堕泪百年传故老，遗容三世见曾孙。奉尝敢较桐乡厚，伏腊终思召父恩。浇罢兰椒徵旧事，手摩碑藓尽堪论。
解官归里门奉酬诸公见过
作者：张凤墀
朝代：明
体裁：七言律诗

不与人间轩盖通，悠然真意在篱东。长蒿径口来求仲，老棘门中觅蒋翁。交友一伦今日事，传家六籍古人风。闽山蜀水频年梦，难得杯盘此夕同。
武陵道中
作者：张凤翥
朝代：明
体裁：五言律诗

孤城临古渡，斜日一舟横。北渚离人目，西风远客程。藤疏知树冷，棹响信江平。不用分渔火，前洲月已生。
谒龟山祠
作者：张凤翰
朝代：明
体裁：七言律诗

五马峰前拥翠华，先生祠屋寄烟霞。斯文上续三千载，吾道南来第一家。龙水回流伊水合，龟山应接洛山赊。生民久矣微先觉，仰止祠前一叹嗟。
一剪梅
作者：张凤翼
朝代：明
体裁：曲

旦红拂贴乐昌公主上旦：庭院凉生枕簟秋。月上妆楼。风满歌楼。贴：梧桐叶落雨初收。新恨眉头。旧事心头。
一剪梅
作者：张凤翼
朝代：明
体裁：曲

生持锄上：迍邅流寓水云乡。归梦空长。觉后空床。未知谁弱又谁强。眼下凄凉。祇自悽惶。
一封书
作者：张凤翼
朝代：明
体裁：曲

王蠋具短笺。太史先生函丈前。从别后数年。缅想高风魂梦间有。厮养王立堪驱遣。送至仙庄充灌园。幸垂怜。赐周旋。草草缄题不尽言。
一枝花
作者：张凤翼
朝代：明
体裁：曲

生上：千金输一诺。倾盖成知己。别后望云山几千里。回雁峰高。那得音书至。旦：阑干閒徙倚。怕花发新枝。笑我玉貌把人留住。
一江风
作者：张凤翼
朝代：明
体裁：曲

旦作梳头介：翠云撩。一半尘埋了。膏沐香犹绕。敛修蛾不倩郎描。不贴花钿小。不将脂粉调。不将脂粉调。村妆别样娇。还怕光辉易惹人猜料。
一江风
作者：张凤翼
朝代：明
体裁：曲

生旦上：路迢迢。霜径迷荒草。险似王阳道。近前村曙色将开。又听金鸡报。盘山渡板桥。盘山渡板桥。宵征不惮劳旦：官人。我和你行了这一程。恰好前面是店家。正好梳洗了。。穿林早是人家到。
一江风
作者：张凤翼
朝代：明
体裁：曲

那多娇。窣地香云绕。一室容光耀。生上怒介旦作摇手介向前见外：官人万福。官人上姓。外：我姓张。旦：妾也姓张。合是兄妹。外背介：意优閒礼度从容。似得闺中教。何缘到草茅。何缘到草茅。你丈夫在何处。旦：此间就是。外：试语良人道。旦招生相见介外：足下上姓。生：小生姓李名靖。外：原来是李药师。生：足下上姓。外：我姓张名仲坚。生：莫非是虬髯公否。外：正是。合相逢何必曾相好。
七娘子
作者：张凤翼
朝代：明
体裁：曲

旦小旦上：小帘朱户频频倚。盼幽期漫劳屈指。小旦：多病婵娟。少年羁旅。两下一般愁绪。
七弟兄
作者：张凤翼
朝代：明
体裁：曲

他谈笑处气成虹。为相知屈身参侍从。多少陶镕。多少磨砻。到如今云冷山空。祇见这白杨俱已拱终献爵。
三学士
作者：张凤翼
朝代：明
体裁：曲

小生：数载飘零似转蓬。为恩情多少磨砻。今朝暂舍吹箫侣。来日还图夹日功合前。
三学士
作者：张凤翼
朝代：明
体裁：曲

旦：看你才华真出众。更兼眉宇丰隆。若还不展鶤鹏翅。可不负了生平锦绣胸。合：但愿功成金印重。天山定。早挂弓。
三学士
作者：张凤翼
朝代：明
体裁：曲

贴：乱后分离喜再逢。把欢踪又作离踪。只怕你蹉跎岁月征鞍上。我消歇容华破镜中合前。
三段子
作者：张凤翼
朝代：明
体裁：曲

外：孤忠自盟。奈天高不察下情。生：大厦渐倾。奈邻邦多谋战争。合：眼前暂恃边疆靖。不时难保烽烟警把。药石之言翻成画饼内传介。
下山虎
作者：张凤翼
朝代：明
体裁：曲

只因直谏触犯天颜。已卸朝簪也。将归故园今日。税驾埋轮。那要车前执鞭。况客邸空囊早荡然。归计桑田变。八口难供在粥饘。特地投庭院。敢祈慨然。倘念屋乌休弃捐。
下山虎
作者：张凤翼
朝代：明
体裁：曲

鲰生徐姓。名唤德言。为有你平安报。因此敢候辕门。生：你莫不是奸细么。小生：岂是反间憸夫。也非偷营细人。生：一向西京扰乱。连我家室也未知如何。你缘何带得我家信来此。小生：我荆妇与你夫人有姊妹缘。曾同作侯门眷。乱后相逢在远村。特致青鸾信。不惮艰难。生：你莫不是打听了我家中事情。故把假书来哄我。小生出拂介试看红拂殷勤岂偶然。
不是路
作者：张凤翼
朝代：明
体裁：曲

小生上：金勒丝缰。柳外垂鞭拂短墙。停骖望。依然流水绕村庄。此间是了。不免扣门则个。开门开门。旦贴合：是谁行。敢是邻家女伴来相访。开门介旦：呀。徐官人回来了。此去如何。小生：且请从容听话长。解行囊。出拂介：当年红拂浑无恙。旦惊介：呀。为何又带了回来。小生：漫劳惆怅。漫劳惆怅。
不是路
作者：张凤翼
朝代：明
体裁：曲

旦上：避难匆匆。改换衣妆毁玉容。心惊恐。未知何处可潜踪。来到这村中。看一湾流水三山拱。五柳当门半亩宫。看这宅院。且是清幽。不免扣门则个。开门开门。小生应介：是谁。旦：相借重。到门不敢来题凤。莫嫌惊动。莫嫌惊动。
不是路
作者：张凤翼
朝代：明
体裁：曲

贴：劳想仙踪。似一片花飞故苑空。今匆冗。缘何飘泊到帘栊旦：我自那日见了李郎。看他是个豪杰。要去从他。又恐泄漏。因此上不曾告别姐姐。。竟相从。他出门投主我无人共。谁料咸阳起贼烽。心汹汹。不期到此叨陪奉。莫嫌惊动。莫嫌惊动。
东瓯令
作者：张凤翼
朝代：明
体裁：曲

贴：我巢金屋。他住锦窠。只道地久天长无坎坷。争言天堑难飞渡。全凭地险关逾固。那些个山似洛阳多。平地起风波。
东风齐着力
作者：张凤翼
朝代：明
体裁：曲

末上：华屋珠帘。寿山福海。别是风烟。玉觥满泛。正好醉琼筵。多少赏心乐事。笙歌沸似听钧天。新声奏。一翻金缕。不改青编。往事演齐燕。叹忠臣慷慨。孝子迍邅。窜身灌溉。潜地结良缘。幸有宗英为将。出奇计坤转乾旋。摧强敌。一时匡复。千载名传问答照常。
么篇
作者：张凤翼
朝代：明
体裁：曲

小旦：垓心里耀武扬威。阵面上挝鼓夺旗。李将军他冠簪着金獬豸。甲挂着锦唐猊。坐下马胜似赤狻猊。高丽国那将军又不曾言名讳。不使甚别兵器。他使一条方天画戟。身穿白袍白甲。头戴着素银盔。猛见了则是个西方神下世。这一个合扇刀望着脑盖上劈。那一个拿方天戟不离了软胁里刺。这一个恨不得扯碎了黄旗。那一个恨不得扢支支顿断了金钱豹尾。
九回肠
作者：张凤翼
朝代：明
体裁：曲

解三酲一从他春丝牵挂。到如今多少嗟呀。秋波望断蓝桥下。锁春山又阻巫峡。音书未托鱼和雁，凶吉难凭鹊与鸦。成话靶。三学士当时镜里花难把。更那堪尘掩菱花。佳人已属沙吒利，义士今无古押衙急三枪。只索向无人处，把鲛绡看，见盟言在，不觉泪如麻。
二犯傍妆台
作者：张凤翼
朝代：明
体裁：曲

小旦：幽恨损红颜。殷勤相劝强加餐。少不得金钗敲门扇。说着你玉箸点冰纨抵多少细雨梦回鸡塞远。小楼吹彻玉笙寒合前贴上。
二犯傍妆台
作者：张凤翼
朝代：明
体裁：曲

旦：粉褪玉肌香。无边春事挂垂杨。恨落红销砌稳。听杜宇唤愁忙。平芜尽处春山小。花压阑干春昼长。合：一般情况。几回断肠。只落得盈盈秋水泪汪汪。
二犯傍妆台
作者：张凤翼
朝代：明
体裁：曲

生怕倚阑干为。别时容易见时难。一霎时惊去雁。何日里得骖鸾。春蚕到死丝难断。蜡烛成灰泪未乾。合：情含宿雨。愁攒远山。梦中佳偶镜中缘。
二犯傍妆台
作者：张凤翼
朝代：明
体裁：曲

贴：闺梦绕辽阳。怪来空帐冷牙床。任从他销蝶粉。听不得奏莺簧。写愁无奈裁诗苦。织锦频添绣线长合前。
二郎神
作者：张凤翼
朝代：明
体裁：曲

小生：漫悒怏。叹一雁西飞路渺茫。正铩羽垂头无倚仗。浪书空咄咄。迤逗柔肠。那里有心情来妄想。外：你如此青年。怎禁受得这般冷落。小生：任冷落梅花孤帐。背介合：空相望。似隔河牛女。对面参商。
二郎神
作者：张凤翼
朝代：明
体裁：曲

贴：堪伤。秦楼凤去。箫声绝响。把花草吴宫成梦想。外：你们初谐伉俪。记得年纪多少。贴：记盈盈十五。妆成始嫁王昌。叹回首珠帘尘结网。把伉俪一时撇漾背介合前。
五供养
作者：张凤翼
朝代：明
体裁：曲

旦对生介：我和你骤然来至。他便倾家都付与伊。中间应有意。何必苦推辞旦转身对外介：张兄。你。何不同事。使嫂嫂与我同居共处。谋王同力助。定霸两心齐。谈笑功名。断金之利。
似娘儿
作者：张凤翼
朝代：明
体裁：曲

外引旦贴上：数载握兵权。居重地士戢民安。旦拂剑科：为公拂拭芙蓉剑。贴：看气夺霜威。光欺星灿。曾斩楼兰。
似娘儿
作者：张凤翼
朝代：明
体裁：曲

小生田单上：恢复是何时。愧登坛未遂心机。乐君才略真无比。幕中料敌。须行反间。方为就里施为。
似娘儿
作者：张凤翼
朝代：明
体裁：曲

生领众军士上：二卵弃干城。救张苍幸藉王陵。自誇才略谁应并。看奇谋六出。战功百胜。还须万里专征。
何满子
作者：张凤翼
朝代：明
体裁：曲

王蠋上：忧国孤忠耿耿。还家双鬓星星。衰柳啼鸦催暮景。动人一片秋声。断雁沈鱼难倩。别来消息无凭。
侥侥令
作者：张凤翼
朝代：明
体裁：曲

外贴：市朝虽辐辏。丘壑也风流。试看绿满春流山明秀。应不羡人间万户侯。
侥侥令
作者：张凤翼
朝代：明
体裁：曲

旦小旦：花香盈翠袖。草绿遍汀洲。无限春光都泄漏。酝酿得腰肢柳样柔。
倾杯玉芙蓉
作者：张凤翼
朝代：明
体裁：曲

田单持节引众上：紫陌青门翠盖翻。银汉双星现。想夏娶涂山。殷聘娀姬。周媾姜原。国泰民安。朱轮滚日尘拂面。宝马嘶风晓度关。开宫扇。看瑶池阆苑。笑吟吟早晚挟飞仙。
八声甘州
作者：张凤翼
朝代：明
体裁：曲

外：你要屠城。心中自省。没来由为我害及生灵。存亡天定。又何须劫以强兵。背介：须知沟壑堪自经。一死还留千载名。权衡。把生平事业。付与结缨。
八声甘州
作者：张凤翼
朝代：明
体裁：曲

羸瓶断绠。念当年先已委质齐廷。只为谏王不听。因此上退归乡井。众：齐王既不用了。太傅是义已断恩已绝了。便今日归燕。亦有何妨。当时伊尹先曾事桀。后退归有莘之野。也应商汤之聘。今日太傅何不学他。外：馀年幸得全首领。难比幡然莘野耕。浮生。与清风皓月。久已忘形。
六么令
作者：张凤翼
朝代：明
体裁：曲

田畴丰穰。喜西成已及收藏。公私逋负有何妨。偿私债上官粮。一家数口都欢畅。一家数口都欢畅。
六么令
作者：张凤翼
朝代：明
体裁：曲

缘何喧嚷。想应为家计匆忙他。平时喜怒总相忘。因甚事恁乖张。教人忙里难思想。教人忙里难思想。
养蚕曲
作者：张凤翼
朝代：明
体裁：乐府曲辞

晓露沾我�，采桑过南陌。叶少不盈筐，蚕饥妾行迫。蚕眠妾不眠，丝成共夜织。劳苦有如此，方能成匹帛。奈何衣帛人，剪裁不复惜。
凤凰台上忆吹箫
作者：张凤翼
朝代：明
体裁：曲

李靖人豪。张姬女侠。相逢似水如鱼。喜私奔出境。灵右停车。偶与虬髯相遇。谈笑处意惬情舒。觇真主。扶王定霸。各自踌躇。须臾。西京兵起。把佳人惊走。野外驰驱。遇乐昌夫妇。合镜安居。付红拂徐郎上道。到海上坐展雄图。功成日同归完聚。列土分符。
出队子
作者：张凤翼
朝代：明
体裁：曲

净上：瞥然一见。凤表龙姿自出群。雌雄胜负隐然分。十载经营枉用心。大抵功名是天定胜人。
出队子
作者：张凤翼
朝代：明
体裁：曲

外：魂摇心死。一曲残棋了半生。空馀长剑气凌云。尺蠖神龙有屈伸。从此休誇谋事在人。
出队子
作者：张凤翼
朝代：明
体裁：曲

旦上：孤嫠相守。寂寂云林闭远村。生：开门开门。旦：唤声知是阮郎归。欲问荣枯待入门。外净叹介旦观着容颜便知浅深。
出队子
作者：张凤翼
朝代：明
体裁：曲

生：相逢如故。鱼水相投契自深。苍天不负济时身我与张君同寻刘兄。想金卯弓长之梦。应在今日了。。梦里分明有鬼神。有日从龙顺天应人。
刮鼓令
作者：张凤翼
朝代：明
体裁：曲

外：叹筑室道傍。猛回头泪两行。为只为雄心难下。把他乡作故乡。归兴已茫茫。今朝喜与故人相向。把微功漫录在封章。再休题四海一空囊。
刮鼓令
作者：张凤翼
朝代：明
体裁：曲

小生：辞别去杳茫。叹孤身滞海邦。历尽了风波劳顿。久从军驾海航。自为利名缰。归心大刀终宵怏怏。幸今日返旆云水乡。喜依然双燕在雕梁。
刮鼓令
作者：张凤翼
朝代：明
体裁：曲

旦对生贴对小生同唱：离别久暗伤。减腰围褪粉光。禁不得蘼芜春望。恨王孙戍远方。寂寞度年芳。今朝喜闻功成平壤。看男儿衣锦早还乡。免教人买卜问行藏。
刮鼓令
作者：张凤翼
朝代：明
体裁：曲

生：当日赴战场。冒军法险受殃。赖圣主仁兄相救。屡立奇功擒虎狼天子命我讨高丽时节。。路上遇徐郎。开缄喜闻陈姨相傍。且赖他筹策破金汤不想张兄已为扶馀国王。。为徵发因得会名王。
剔银灯
作者：张凤翼
朝代：明
体裁：曲

小生：我求贤尝劳梦寐。况冰鉴如君无比。果然觅得英雄辈。共图王扫清何虑合前小生。
剔银灯
作者：张凤翼
朝代：明
体裁：曲

末：他命世姿非凡志气。王佐略出人头地。扁舟江上同时济。两情欢如鱼得水。小生：他如今往那里去了。末合：如今尚无枝可栖。往西京未知怎的。
北二犯江儿水
作者：张凤翼
朝代：明
体裁：曲

女中丈夫。不枉了女中丈夫。人中龙虎。正好配人中龙虎说话间。不觉的喜孜孜来到草庐。
北二犯江儿水
作者：张凤翼
朝代：明
体裁：曲

旦：公门将佐。我是个公门将佐。休猜做亡国虏。正怀揣着令旨。手执铜符。戴乌纱。衣挂紫。众：如今老爷睡也未。旦：寄语主更夫。何须竟夜呼众：老爷呵。自有。弦上醍醐。灯下氍毹。这时节向阳台行云雨。
北二犯江儿水
作者：张凤翼
朝代：明
体裁：曲

重门朱户。恰离了重门朱户。深闺空自锁。正琼楼罢舞。绮席停歌。改新妆。寻鸳侣。西日不挥戈。三星又起途。鸾驭偷过。鹊驾临河。握兵符怕谁行来问取。魏姬窃符。分明是魏姬窃符。鸡鸣潜度。讨的个鸡鸣潜度。听更筹戍楼中漏下玉壶。
北折桂令
作者：张凤翼
朝代：明
体裁：曲

外：坐谈间早辨龙蛇。把袖里乾坤做梦里蝴蝶。狠的人海沸山裂。不禁支发。空跌双靴。祇因为自认做丰沛豪杰。因此上小觑了韩彭功烈我想起那李公子呵。。所事撑达。与他争甚么凤食鸾栖。我自向碧梧中别寻支节。
北收江南
作者：张凤翼
朝代：明
体裁：曲

外：呀。到头来未免受颠蹶。算不如早明决。早知拿云握雾手叹摧折。待学东陵种瓜瓞。却教人垂头无语自悲咽。
北新水令
作者：张凤翼
朝代：明
体裁：曲

一鞭残角斗横斜。猛回头壮心犹热。帝星明复隐。王气见还灭。漫自评骘。打叠起经纶手霸王业。
北沽美酒
作者：张凤翼
朝代：明
体裁：曲

狡兔死走狗烹。狡兔死走狗烹。飞鸟尽早藏弓。休道犹思塞上翁。报国念已无从。衔芦的断鸿惊恐。遥缯缴览辉翔凤。说甚么昌国侯封。怕做了北邙孤冢。任他们波翻浪涌。征西战东。垂成业已空呀。。总算做一场春梦。
北沽美酒带太平令
作者：张凤翼
朝代：明
体裁：曲

外：行过处鬼门涉。巴前路九嶷遮你看大海将近了也。。隐隐波涛似捲雪。望洋心空切我想起这大海。知道他磨过了多少英雄也呵。。变桑田几多岁月。祖龙桥旧基磨灭可惜这片无穷的大水也。。淘不净我心性薄劣。洗不清我面皮红热。伤嗟痛嗟。若不自宁贴呀。。那纷争几时休歇。
北点绛唇
作者：张凤翼
朝代：明
体裁：曲

净薛仁呆上：世业秦兴。兵锋楚劲。边豪猛奋。起金城。顷刻崤函定。
北苑怀归
作者：张凤翼
朝代：明

帝里春深淑气迟，天街无路踏香泥。逢人客坐三分话，到处官衙一局棋。叔夜不堪徒自遣，马卿多病欲何之。归时若遇高阳侣，有酒如渑醉肯辞。
北雁儿落带得胜令
作者：张凤翼
朝代：明
体裁：曲

外：空打熬的计团圞把我机关设。空磨砻的事完成把我心肠竭我当初的意儿。好不狠也。。谁知道遇敌劫。把利名缰收不迭。怎肯造赤眉业。怎肯蹈乌江辙。贴：胜负兵家不可期。你为何就要丢手。外：休说。早觑了上场头一盘儿拆兴灭。咱若是不识时几送了也。
南侥侥令
作者：张凤翼
朝代：明
体裁：曲

贴：裙钗应有恨。豪杰漫咨嗟。偌大江山都抛舍。又何必絮叨叨多话说。
南园林好
作者：张凤翼
朝代：明
体裁：曲

贴：车盘桓双轮似遮。马屯邅雕鞍污沙。成都市空劳占卦。愁心绪乱如麻。堆雅鬓点霜华。
南尾声
作者：张凤翼
朝代：明
体裁：曲

贴：层层蜃市成宫阙。仔细看来都幻也。空使心机催鬓雪。
南步步娇
作者：张凤翼
朝代：明
体裁：曲

贴：逶迤山径堕黄叶。雁外流霜月。迢迢去路赊。地北天南。梦魂难越。无端车马叹驰驱。从征又与家乡别。
南江儿水
作者：张凤翼
朝代：明
体裁：曲

贴：摇落长途里。西风分外冽。秦娥梦断秦楼月。乐游原上清秋节。咸阳古道音尘绝。柳色年年伤别。西望长安。那里是云中宫阙。
卜算子
作者：张凤翼
朝代：明
体裁：曲

小生：棋局正阑时。门外停车辙。末：闻道相寻有故人。倒屣欢迎接。
双劝酒
作者：张凤翼
朝代：明
体裁：曲

净上：飘飖此身。燕齐秦晋。角巾布绅。资粮无甚。龙争虎斗正纷纷。是谁能早定乾坤。
双调新水令
作者：张凤翼
朝代：明
体裁：曲

生：路车丹毂驾青骢。路车丹毂驾青骢。舍锄把犁丝缰来鞚。草根陈义士。山色老愚公。旧恨重重。禁不住泣游麟悲鸣凤。
古轮台
作者：张凤翼
朝代：明
体裁：曲

助衣粮。即时赉发往他方。若留在此遭讥谤。生：自甘罪状但凭发放。怜爱女须宽法网。外：国听君王。家凭家长。况伊家尚未立为王何得。乱吾家法。任私情乔做王章。旦：分开凤侣。拆散鸳行。前生业障。烧了断头香。惟愿你做少康一旅早腾骧。
古轮台
作者：张凤翼
朝代：明
体裁：曲

末：幸相同。片帆江上挂秋风。可堪惊眼风波里。南飞乌鹊。绕树无枝。分明是择木难容。生：俛首沈思。转添惆怅。自惭踪迹久飘蓬。末：看你仪容俊雅。笑谈间气展霓虹。多管是吹箫伍相。刺船陈孺。题桥司马。惜别太匆匆。君今去。不知何日再相逢。
古轮台
作者：张凤翼
朝代：明
体裁：曲

累萱堂。先扶娘起告爹行。外：你又怎样说。小旦：我已认了。你不要多说。旦：朝英认罪俱虚谎。贴：我儿。你不要护他了。旦：一身做事独自承当。外：我说。我说。可不羞杀了我。可不气杀了我。养得好女儿。养得好女儿旦：爹爹不要恼孩儿。。自古道人间天上。野馆空房。怎禁怨旷。算来何不早商量。小旦：小姐说话放和软些。外：你不取媒而自嫁。非吾种也。自绑旦介：牧童。与我拿王立过来。生上：仲尼旅人。文王明夷。苟非其时。圣贤低眉。丑：王立在此。外：也绑起来。旦：爹爹。要绑孩儿只管绑。只是王立却绑不得。生：由他绑罢。不要多说。外：为何绑不得旦：他是。齐王世子。田为姓名唤法章。丑浑介外惊介：他是王立。怎么到是田法章旦：他。更名异姓是。储君宗子。须存模样。外：且不要绑。我只是绑这两个贱人。沈在水里去。贴跪介：念我老糟糠。他若死我孤身晚景转凄凉。
哭相思
作者：张凤翼
朝代：明
体裁：曲

外虬髯上：走马斗鸡抛夙好。冲风策蹇咸阳道。
啄木儿
作者：张凤翼
朝代：明
体裁：曲

他披肝胆沥悃诚。危行危言真骨鲠。犯龙颜总为朝廷。批逆鳞岂是沽名。闭邪陈善臣之敬。转圜从谏君之圣父王岂不闻三年不鸣。一鸣惊人。。大鸟惊人在一鸣。
啄木儿
作者：张凤翼
朝代：明
体裁：曲

他招乐毅拜亚卿。十载雄心思一逞。他那里惕厉忧勤。我这里懈惰荒宁他那里。卧薪尝胆勤修政我这里。宴安鸩毒不思省。兵马临城待怎生。
啄木儿
作者：张凤翼
朝代：明
体裁：曲

外：逢佳士。得谠言我当初佐文皇定天下呵。。河北江南已奠安。自当年驾幸江都。致中原万姓骚然。我此身重荷朝廷眷。扶危定乱真吾愿。还要细与贤良计万全。
啄木儿
作者：张凤翼
朝代：明
体裁：曲

生：蒙尊命。敢浪言。论四海干戈未息肩。只为着土木疲民。况边庭黩武连年。繁刑重敛谁不怨。山林啸聚争思乱为今之计。。除是罢役休兵渐抚安。
啄木鹂
作者：张凤翼
朝代：明
体裁：曲

外：新诗句。倍惨伤。想啼笑俱难非是谎。算咱每风月襟怀。肯教人云雨分张。你当初镜破鸾孤往。管今朝重合妆台上。谢伊郎。使君有妇。肯效野鸳鸯。
啄木鹂
作者：张凤翼
朝代：明
体裁：曲

贴：闻严教。自忖量。背哭介：侍尊前强把愁眉放。若教人弃旧怜新。怎下得义负恩忘。盈盈泪阁秋波泱。重重恨锁春山上。论儿郎。罗敷空有。漫效野鸳鸯。
啭林莺
作者：张凤翼
朝代：明
体裁：曲

外：看他垂垂偷堕泪两行。使人蓦地心伤。他经年寂寞芙蓉帐。分明我拆散鸾凰。把他青春虚旷。埋没了画眉张敞。合：漫思量。忍见这低头辗转回肠。
啭林莺
作者：张凤翼
朝代：明
体裁：曲

小生背介：听他言词多慨慷。想他不甚堤防。只是槛猿笼鸟难亲傍。料别来消减容光。愁心劳攘。怕眼下风波翻掌。
喜迁莺
作者：张凤翼
朝代：明
体裁：曲

外虬髯净道士上：残霞敛岫。正举目江山。满天星斗。净：日出分行。晚归相守。事机各在心头。合：风断数声残漏。雁排一带深秋。登高处。占星望气。半晌凝眸。
四边静
作者：张凤翼
朝代：明
体裁：曲

三军倾耳听吾道。须知用兵巧。座上有神师。城中下飞鸟。合：神道设教。兵行诡道他。将惰与兵骄。分明待天讨。
四边静
作者：张凤翼
朝代：明
体裁：曲

净扮高丽王领众上：箕封已卜千年调。通江绕山峤。可怪大唐朝。称兵觑吾小。紫云气高。白衣拱抱。负固是高丽。徒劳肆征讨生小生领众上战净众败下介。
四边静
作者：张凤翼
朝代：明
体裁：曲

千牛奔突如风扫。燕军定惊扰。壮士尽衔枚。城中且喊噪合前。
四边静
作者：张凤翼
朝代：明
体裁：曲

小生：怀中草就平胡表。从军视征剿。兔窟莫深藏。鲸波岂难捣合前并下。
四边静
作者：张凤翼
朝代：明
体裁：曲

狂齐无道图兼并。燕兵已乘胜。阃外属将军。师中锡王命。合：诸侯响应。三军听令。迅发似雷霆。奇功奏俄顷攻城喊下。
四边静
作者：张凤翼
朝代：明
体裁：曲

生小生：你看纷纷鼠窜如风扫。长河势倾倒。追逐趁波涛。须教四围绕。合：龙山已超。熊津已到。连战破高丽。威风播遐邈。
四边静
作者：张凤翼
朝代：明
体裁：曲

生：雄兵数万称天讨。扬帆定边徼。授钺自王朝。挥戈下穷岛。合：任龙山峻高。熊津险要。指日破高丽。威风播遐邈。
园林好
作者：张凤翼
朝代：明
体裁：曲

旦：月微明朦胧琐帏。小旦：把衾裯把纤腰手扶。按不住一腔祅火。合：弓鞋小踏霜芜。罗袜冷透烟莎。
园林好
作者：张凤翼
朝代：明
体裁：曲

生上：夜深归茕茕荷锄。惨清霜寒威切肤早是得了这件衣服。若只似前日这般单薄。。叹无衣怎生遮护。今夜里自踌躇。何日得遂欢娱。
园林好
作者：张凤翼
朝代：明
体裁：曲

生：乍相逢欢同故知。许相邀不失故期。深自愧资身无计。空两手造华居。乏执贽效芹私。
圣药王
作者：张凤翼
朝代：明
体裁：曲

高丽将命运低。李将军福分又催。只他这英雄猛烈世间稀。这一个明晃晃的刀去劈。那一个忽辣辣的箭发疾。咭叮当相对在半空里高丽将被李将军一刀分为两段。。卒律律迸一万道的火光飞。
夜游湖
作者：张凤翼
朝代：明
体裁：曲

生上：匹马长途愁日暮。时未遇自叹驰驱。赵璧山中。隋珠海底。求售可怜无主。
大圣乐
作者：张凤翼
朝代：明
体裁：曲

贴：想当时凤协鸾和。不料如今成话靶。纵不能拚死成名。也怎忍教便抛舍。外：你如今莫不怨着我么。贴：须知道红颜自古多薄命。只落得莫怨东风当自嗟。贴哭介：重提猛省。怎禁那梧桐夜雨。和泪珠飘洒。
大迓鼓
作者：张凤翼
朝代：明
体裁：曲

小旦：多娇。为尔曹。针针线线。手自勤劳。从今不必烧祅庙。管取银河渡鹊桥。生合这段良缘如漆似胶。
大迓鼓
作者：张凤翼
朝代：明
体裁：曲

生：妖娆。解佩要。兰心蕙性。嫩蕊柔条。瑶池已报三青鸟。缑岭应须弄玉箫。
天下乐
作者：张凤翼
朝代：明
体裁：曲

旦上：帘幕垂垂春雨微。鞦韆院静落花飞。贴：碧云望断音尘杳。莫怪年年颦翠眉。
太师引
作者：张凤翼
朝代：明
体裁：曲

困蓬蒿。这磨折何时了。归期杳愁添大刀。惊雁断竟无音耗。叹巢林翻做鹪鹩。千缕愁苦萦怀抱。受饥寒一身难保倘我不能报复而死。。埋没了龙泉豹韬。枉蹉跎岁月一死鸿毛。
太师引
作者：张凤翼
朝代：明
体裁：曲

小生：叹飘蓬。匣镜尘埃重。似孤猿别鹤和断鸿。恨剑拥玉人西去。漫寻消问息难通不道因卖镜之故。得见司空。那时被我浑家。将新诗五言来打动。因此上放出雕笼。旦：缘何来到这里。小生：我怕听得景阳晓钟。故寻个深山深处绝踪。
太师引
作者：张凤翼
朝代：明
体裁：曲

无端邂逅情牵绕。没来由心旌动摇我若是富贵的时节呵。。怕不会好逑窈窕。愁甚么琴瑟和调。到如今寂寥枯槁。怎比得五陵年少。料难谐鸾俦凤交。枉教人孤帏梦断魂劳旦引小旦持衣上。
太师引
作者：张凤翼
朝代：明
体裁：曲

旦：霎时相见谐鸾凤。向荒村与侠士偶逢。小生：那侠士是谁旦：那侠士姓张名仲坚。他呵。怜取相如四壁。把家赀罄竭相供我李郎因此上。怀金仗策图建立。我孤身自守房栊。谁知道强贼恣凶。满京城家逃户走难容。
太师引
作者：张凤翼
朝代：明
体裁：曲

贴：你仓忙避寇谁趋捧。况烽烟隔绝故宫。你若是寻夫远道。怎禁得宿水餐风。当时既叨同画阁。又何妨茅宇相共。终不然教你西我东。今日须暂留鱼乘从容。
奈子花
作者：张凤翼
朝代：明
体裁：曲

喜松门也有光荣。谅精诚必贯幽宫我那太傅呵。。矢心王室。夹日如龙。到如今也承恩宠。特建专祠祭也。赐祭田数顷可比侯封。
奉送白翁老堂翁老先生荣归
作者：张凤翼
朝代：明

春风旌彩大江边，南国群僚袒祖筵。此日笑谭追二疏，他年梦卜注三铨。津门需饷身先急，会府兼漕脉自联。元老只如尊泰岱，逍遥洛社硕真诠。
如梦令·七夕风雨
作者：张凤翼
朝代：明

狼藉芳筵瓜果，妒煞无情风雨。拆了鹊边桥，怎把佳期留住。知否，知否，一夜泪痕深注。
宜春令
作者：张凤翼
朝代：明
体裁：曲

是谁来扣破扉。且披衣疾忙觑渠。小旦：是我生：原来是朝英姐。。朝英忽至想。今宵重订鸳鸯会。小旦：那里是。小姐一枝宝簪。是老相公与他的。昨晚戴出来不见了。特特到此寻问。不知你可曾见否。生：看羁人家徒四壁。那少原亡簪何处咳。想来掉在路上了。倘若被人拾了去。露出来怎么了。。早难道人亡人得。付之无意。
小桃红
作者：张凤翼
朝代：明
体裁：曲

生领众军上：军容整肃。阵势森严。铁骑分前后也。两翼齐驱下。首尾似循环。看云屯更风旋。怕甚么莽蚩尤狡匈奴能负险也。这蕞尔高丽何足办。指点鸭绿红边。那降旗隐隐城闉。
小桃红
作者：张凤翼
朝代：明
体裁：曲

草深幽径。树密衡门。最喜秋成近也。落日山衔紫。流水绕孤村。往事且休论。抵多少贵戚卿帝王孙遭危困也。怎比得我村庄心事稳。物外閒身。别自有乾坤。
小沙门
作者：张凤翼
朝代：明
体裁：曲

小旦：两员将高施武艺。两员将比并高低。他两个棋逢着对手难回避。两员将用心机端的跷蹊。
尾声
作者：张凤翼
朝代：明
体裁：曲

你服劳只可安卑贱老相公。。衣食还须赖主恩。外：这不消说生背介：你回去见主人呵。。只说我万恨千愁在不言。
尾声
作者：张凤翼
朝代：明
体裁：曲

修书须把平安寄。旦：织得回文付与谁。只索梦趁飞花逐马蹄。
尾声
作者：张凤翼
朝代：明
体裁：曲

分明露出真名字。仔细从头说与我知管深藏不露些儿。
尾声
作者：张凤翼
朝代：明
体裁：曲

别君依旧归乡井。倦鸟还应返故林生：怕只怕。断云飞絮两两难寻。
尾声
作者：张凤翼
朝代：明
体裁：曲

合：休论聚散如翻掌。还与天工做主张。留取千年作话扬。
尾声
作者：张凤翼
朝代：明
体裁：曲

合：无端燕子衔春去。柳絮因风满院飞。今夜还应搅梦思。
尾声
作者：张凤翼
朝代：明
体裁：曲

合：檄书速发如飞翰。乘机夹击莫迟延。管取功成青海边。
尾声
作者：张凤翼
朝代：明
体裁：曲

外贴：行踪已决留难住。生旦：何事别离容易。合地北天南教人起梦思。
尾声
作者：张凤翼
朝代：明
体裁：曲

外：归耕尚有田一顷。生：我安置处孤形吊影外：世子不须烦恼。老臣一定送你到莒州。。待你还朝我方才返乡井。
尾声
作者：张凤翼
朝代：明
体裁：曲

外：绑他早去沈波浪。生：断送芙蓉一夜霜。外免教伊玷污门墙。
尾声
作者：张凤翼
朝代：明
体裁：曲

外：面折廷诤须明日世子。你。只须调停君侧生：先生。。全仗你回天之力。
尾声
作者：张凤翼
朝代：明
体裁：曲

客来三径须频扫。今夜寒螀伴寂寥怕。梦飞不到楚馆迢遥。
尾声
作者：张凤翼
朝代：明
体裁：曲

小旦：只这高丽王逃奔他邦去。顾不得金珠宝贝。十万锦江山。管中朝稳坐盘龙的金椅。
尾声
作者：张凤翼
朝代：明
体裁：曲

弄晴微雨无还有。睹园林万花如绣。急罚盏又早绿肥红瘦。
尾声
作者：张凤翼
朝代：明
体裁：曲

忠臣良将并贤媛。开国承家在简编。只落千载名传。
尾声
作者：张凤翼
朝代：明
体裁：曲

我想着当年避难遭磨弄。好一似蛟龙失水鱼虾鬨。彫零了凤食梧桐。消磨了剑气芙蓉。摇摇的身心似转蓬。伴多少夜鹤秋鸿。这带砺盟应须重。少不得勒鼎铭钟。好教那簪笔的文人献一个河清颂下丑吊场。
尾声
作者：张凤翼
朝代：明
体裁：曲

旦：奇踪秘迹人难料。生：草草相逢订久要。外明日汾阳会不遥。
尾声
作者：张凤翼
朝代：明
体裁：曲

旦：新愁不遣双蛾展。鹦鹉前头不敢言。小旦要忘忧除非是堂北灵萱。
尾声
作者：张凤翼
朝代：明
体裁：曲

清风堪与夷齐并。今古齐驱好结盟咳。只是愚公山已有祖茔在彼。论将起来。。只合向首阳山筑座坟茔。
尾声
作者：张凤翼
朝代：明
体裁：曲

渔郎误入仙源去。回首桃花路已迷。再莫向风前有所思。
尾声
作者：张凤翼
朝代：明
体裁：曲

破齐摧楚男儿事。记得燕王推毂时。寄语金台不负伊。
尾声
作者：张凤翼
朝代：明
体裁：曲

终须打叠明河望。壮志由来百鍊钢。没来由揉做绕指柔肠。
尾声
作者：张凤翼
朝代：明
体裁：曲

风尘奔走徒虚哄。顷刻劳君舟楫功。末有日还乘破浪风。
山坡羊
作者：张凤翼
朝代：明
体裁：曲

小生：急忙忙随他来至。他慌张张将咱留住。战兢兢未知死生。眼巴巴怎望得他来至我不道这两半面镜儿。也有凑着的时节。。这镜儿。还有会合时。我如今空手没巴臂。半日仓皇。一天憔悴镜子。我若照你时呵。。须知。羞看鬓有丝他若照你时呵。。须知。羞看减玉肌。
山坡羊
作者：张凤翼
朝代：明
体裁：曲

白茫茫六花飞坠。乱纷纷如风飞絮。我虚飘飘浮踪似伊雪花。我既相似你。也合相怜我。如何偏打在我面上来。你看。冷飕飕扑面无情绪我那公主。。我展转思。此情诉与谁近来闻得他没入在侯门杨越公府中了。。他侯门一入深无底。陌路萧郎。一丝空系。缄书。关河鸿雁稀。魂迷。阳台云雨疑。
山坡羊
作者：张凤翼
朝代：明
体裁：曲

眼睁睁琼簪敲碎。苦哀哀银瓶刚坠。痛煞煞当时镜分。哭啼啼各自湮红泪老人家。我且问你。。这镜儿。谁将付与伊。丑：你要买就买。不是来历不明的。小生：分明说与咱详细。丑：这等看起来。你敢有一半对着我的么。小生出镜介：这镜儿在怀中。那人儿何处。丑：我实对你说罢。这镜在杨越公府中出来的。你只随我去。自有好处。小生：多谢你。只是越公府中不是耍处。我如何敢进去。丑：你只随我去。管取不妨。小生：我待相随。还愁惹是非。待不随。如何得信息。
山歌
作者：张凤翼
朝代：明
体裁：曲

丑牧童上：牧童路上撞娇娘。撞着子娇娘就无主张。便要替渠树阴底下党介一党。荒草地上横介一横。弗道渠全弗瞅采。倒捉我来咒骂子介一顿。抢白子介一场。我满肚皮包尽子个恶气。又难替渠数黑论黄啰。羌天有知。幸问起我个簪子。惹动子我个火囤肚肠。我思量个只簪子。倒是渠个实犯真赃。若拿笪来换呷酒吃。不如在家主公面前去请子个风光。我只要燥子我个寡脾胃啰。管打得个丫头满身青膀。我只要博子个笑脸也啰。管气得家主公肚膨。没道是我看牛�儿像个羊棚里牯牛自觉大。权时且做一只搅棚羊。
山花子
作者：张凤翼
朝代：明
体裁：曲

外：中原一别成虚想。半生来客寄遐荒。惨云霞隔绝故乡。岂期功奏擒王合前。
山花子
作者：张凤翼
朝代：明
体裁：曲

小生：孤身失国无依仗。叹顽玞自愧圭璋。喜参谋功高定襄。今朝分得馀光合前。
山花子
作者：张凤翼
朝代：明
体裁：曲

生：和风献捷蓬莱上。喜清时际遇明良。听歌讴欢腾万方。天阶拜祝霞觞。合：息边烽苍生阜康。闾阎击壤乐未央。虞庭管取仪凤凰。惟愿天心永祐皇唐。
川拨棹
作者：张凤翼
朝代：明
体裁：曲

净：将何处。这兵威须早避。想太王昔日迁岐。想太王昔日迁岐。众：大王避到那里去好净：我欲往各国去借兵。。我如今还投鲁卫就是各国不相容。我自莒州去寻我那世子。。把安危问我儿。把家邦付我儿。
川拨棹
作者：张凤翼
朝代：明
体裁：曲

外指贴介：休聒絮李郎一妹。。我明言须记取。如今向海角天涯。如今向海角天涯。十年间须当建立。定因风寄与伊。定因风寄与伊。
川拨棹
作者：张凤翼
朝代：明
体裁：曲

少甚么显祖扬宗。少甚么广厦高宫。少甚么骏马游龙。少甚么貂蝉贵宠。少甚么食禄千钟。那一个忧国的官人能奉公。谁似他抗疏捐生的忠勇。
川拨棹
作者：张凤翼
朝代：明
体裁：曲

旦：空留意。到如今你尚执迷。恨明月自照沟渠。恨明月自照沟渠。料伊家是薄倖的。没来由强问伊。
川拨棹
作者：张凤翼
朝代：明
体裁：曲

生：我我的真情欲诉谁我若好说。不对小姐说。对谁说。。我的真情只好天知地知。怕出言驷马难追。怕出言驷马难追。怕隔墙有属耳的。怕机不密惹是非。
川拨棹
作者：张凤翼
朝代：明
体裁：曲

鹊声沸。更灯花何太喜。看帘钩双挂蛛丝。看帘钩双挂蛛丝。算穷途有何信息。且向孤帏。枕漫支。渐闻鸡。起舞时。
归朝欢
作者：张凤翼
朝代：明
体裁：曲

外：君王的。君王的。听言不明。料人谋难回天命。生：先生的。先生的。朝阳凤鸣。又谁知一鸣辄斥使人悲哽。
征胡兵
作者：张凤翼
朝代：明
体裁：曲

旦：芳郊春老红英坠。行人那些。没来由为着功名。忍使向天涯。空自洒思君泪。尽教人极目望鱼书。鱼书不至。
征胡兵
作者：张凤翼
朝代：明
体裁：曲

贴：想长杨风掉青骢尾。长途怎支。怅空闺渐老韶光。阑干共倚时。曲曲伤心处。尽教人极目盼归期。归期不至。
得胜令
作者：张凤翼
朝代：明
体裁：曲

呀。眼见得马鬣一丘封。眼见得佳城半亩宫。笑杀那强招贤的将伊送。谁知他被谗言不旋踵。自那日为佣。抱汉阴三千瓮。卧起在蒙茸。谁承望梦高唐十二峰。梦高唐十二峰初献爵。
忒忒令
作者：张凤翼
朝代：明
体裁：曲

旦：莫不是蝉联贵戚。莫不是凤楼仙侣。莫不是龙居浅水。遭虾相戏。莫不为泣骊珠。吓鹓雏。羁騄駬。沈埋在这里。
忒忒令
作者：张凤翼
朝代：明
体裁：曲

生：我也曾乘坚策肥。我也曾遍身罗绮。我也曾金尊绿醑。雕盘甘旨。只因为遇明夷。履艰危。遭颠沛。流落在这里。
懒画眉
作者：张凤翼
朝代：明
体裁：曲

原来是低枝抓住石榴裙。惊得我手颤心慌汗满身。回头顾影恍疑人。含酸受冻应难忍啧啧。还不曾开房门。。尚兀自雨打梨花深闭门。
懒画眉
作者：张凤翼
朝代：明
体裁：曲

小旦上：蜂媒蝶使簇花神。握雨携云自苦辛。须知寒谷已生春想他。芳菲零乱红香褪。和叶和花付与人。
懒画眉
作者：张凤翼
朝代：明
体裁：曲

小旦：看他羞蛾凝翠转生春。蝶粉蜂黄褪几分。今宵一刻值千金作整发介：头发都乱了。。鸾钗半亸笼蝉鬓小姐。小姐。每常朝英有些差迟。动不动是小贱人。小贱人。。今夜里受怕担惊是小贱人旦小旦下生上。
懒画眉
作者：张凤翼
朝代：明
体裁：曲

旦：杨公自是莽男儿。怎会得红粉丛中拔异姿。奴今逸出未忙追我与你呵。正好。从容定计他州去。一笑风前别故知。
懒画眉
作者：张凤翼
朝代：明
体裁：曲

旦：郎君何事大惊疑。脱衣帽介：那里是纱帽笼头着紫衣。生：呀。元来是个女子。旦出红拂介：我本是华堂执拂女孩儿。生：你缘何到此。旦：怜君状貌多奇异。愿托终身效唱随。
懒画眉
作者：张凤翼
朝代：明
体裁：曲

生持被上：梦中云雨觉来真。谁道明河不可亲。望介：朝英来了。小姐出来。旦：偷将罗带结同心。生旦合：只愁别后难亲近。携手临岐各损神小旦。
懒画眉
作者：张凤翼
朝代：明
体裁：曲

生：夜深谁个扣柴扉。只得颠倒衣裳试觑渠开门看介：呀。。元来是紫衣年少俊庞儿。戴星何事匆匆至。莫不是月下初回掷果车。
懒画眉
作者：张凤翼
朝代：明
体裁：曲

生：骤然惊见喜难持。百岁良缘顷刻时。侯门如海障重围。君家闺閤非容易。怎出得羊肠免得驷马追。
懒画眉
作者：张凤翼
朝代：明
体裁：曲

盈盈罗袜步生尘且喜得。睡稳金铃不吠人望介：看他。低回朱户悄挨身几时得。戏鱼波上寻芳信。定许渔郎来问津。
扑灯蛾
作者：张凤翼
朝代：明
体裁：曲

堪怜一命倾。抵死辞徵聘。慷慨杀身易。生死决之俄顷也。丹心不泯。看来无义不如烹方才屠城一事。原是恐吓他。不是真话。况人各为其主。。似忠贞更须钦敬。只宜返旆。不必论屠城。
扑灯蛾
作者：张凤翼
朝代：明
体裁：曲

旦：云生五色光。彩结三芝上。当此太平日。夫妇共遭恩眷也。共欢呼瞻望。任教贺燕绕华堂。合：好花枝时来须放。笑尘埃谁解识贤良。
扑灯蛾
作者：张凤翼
朝代：明
体裁：曲

贴：花生银烛光。春满珠帘上。今朝共欢会。佳辰永谐缱绻也。看春光酝酿。喜孜孜和气毓兰房合前。
挂玉钩
作者：张凤翼
朝代：明
体裁：曲

算着这贫贱糟糠事体同。既然我不肯做这薄情种。怎肯负生死交情社稷功。今日个奠椒浆心先痛。免不得泪珠儿山泉般涌。抵多少狐兔游踪。祇落得山鬼相从。祇落得山鬼相从亚献爵。
捣练子
作者：张凤翼
朝代：明
体裁：曲

外太史上：身健在。且加餐。醉里簪花倒着冠。忙处人多閒处少。谢天教我老来閒。
捣练子
作者：张凤翼
朝代：明
体裁：曲

旦小旦上旦：愁脉脉。意悬悬。绮户轻寒斗帐忺。小旦：衾铁棱棱香易断。梦回十二晚峰前。
收江南
作者：张凤翼
朝代：明
体裁：曲

悲泉台户扃。知旅榇网虫。歌蒿里恨无穷。倚着这参天古树堪梁栋。想当时大厦将倾乏栋隆。转教人感昔添悲痛。
普天乐
作者：张凤翼
朝代：明
体裁：曲

生：谢渔翁相钦重。暂许我仙舟共。汀芦畔。汀芦畔惊起栖鸿。波心里隐见游龙。似凭虚御风。末：汉子。看江上芙蓉花都开了。生最堪怜是秋江上寂寞芙蓉。
普天乐
作者：张凤翼
朝代：明
体裁：曲

贴：拷梅香也难拦当。既招成也难轻放。女孩儿女孩儿有甚猖狂。又何必说短论长。外：还来主张。不思量。平日里不肯堤防怒推倒贴介旦上。
普天乐犯
作者：张凤翼
朝代：明
体裁：曲

改新妆轻衫换。听鸣鸾和清管。旦：孩儿也要拜别父亲。贴：他不要你见面。且去再处。旦拜贴介：赴鱼轩。赴鱼轩。暂别慈颜。计归宁须咏葛覃。贴：宫人鱼贯。樊姬入楚须达善。小旦拜介贴：看飞琼已伴骖鸾我自进去罢。省得父亲又要烦恼。。叹临岐执手盘桓先下旦小旦同众上路介。
暮春感怀
作者：张凤翼
朝代：明
体裁：七言绝句

野花开遍又残春，买棹携尊好及晨。待得向平昏嫁毕，青山应笑白头人。
月云高
作者：张凤翼
朝代：明
体裁：曲

只怕辕门深远。孤身怎求见。慢提起金张贵。已是人离乡贱。若话不投机。可不枉了身劳倦。出处皆前定。空自閒嗟叹。方信道人生行路难。怎怕得平湖北到天。
月云高
作者：张凤翼
朝代：明
体裁：曲

小生上：山花无限。离愁怎消遣。没奈何分恩爱。忍教拆散。一寸柔肠。两下里相萦绊。举步天涯近。回首云山远。何事关情一树烟。恼杀行人啼杜鹃。
朝中措
作者：张凤翼
朝代：明
体裁：曲

田单上：幕中奇计出龙韬。恢复在来朝。莫笑临淄市掾。试看即墨雄豪。
朝天子
作者：张凤翼
朝代：明
体裁：曲

一自燕兵东入齐。回首临淄破。伤黍离那世子呵。。好似丹山倾穴凤雏飞。暂鸡栖。向荒村肠断式微这。愁城怎解围这。愁城怎解围。
朝天子
作者：张凤翼
朝代：明
体裁：曲

这是衡阳归雁一封书。外默看介：前日到那里还未晚么。丑：到彼天将暮。日已西那太史相公到还认得臧儿。他。开缄三复问臧儿。见王立。便留他典守园葵。正服劳夏畦。正服劳夏畦。
朱奴儿犯
作者：张凤翼
朝代：明
体裁：曲

到中宫及辰奠雁。满罘罳瑞烟葱茜。邕邕穆穆人争羡。治阴德身任蘋蘩。窈窕继关关。山呼鳌忭笙歌拥。佩环胜景应无限。旧缘重续做新欢。
杏花天
作者：张凤翼
朝代：明
体裁：曲

末上：山深木落猿啼。走天涯云随马飞。识不破终童弃繻。摆不开殷郎枯树。
柳营曲
作者：张凤翼
朝代：明
体裁：曲

鼓振的那山岳摧。喊声也似鬼神悲。荡征尘番滚滚天日晦。领雄兵迎敌。厮杀相持出马来。则听得高叫一声似春雷。
桂枝香
作者：张凤翼
朝代：明
体裁：曲

你看四方鼎沸。群雄蜂起。若还不出展经纶。恐怕你置身无地况有张兄呵。。把家财赠伊。家财赠伊。资身有具。何须萦系。漫迟疑。试看龙虎纷争日。岂是鸳鸯稳睡时。
桂枝香
作者：张凤翼
朝代：明
体裁：曲

旦：看他魁梧相貌。轩昂仪表。只合去奋翮扶摇。为甚似败翎孤鸟。淹留草茅。淹留草茅。行藏难料多管是。迷邦怀宝。递衣介：这绨袍。且禦寒威早。还须夺锦标。
桂枝香
作者：张凤翼
朝代：明
体裁：曲

生：平生意气。须教遭际。终不然为枳棘鸾栖。肯误却云霄鹏翅古人有言。良臣择主而事。好鸟择木而栖。况那李公子呵。。是英雄可依。英雄可依。奇勋可致。不免暂时抛弃。肯迟疑。从今大笑出门去。不斩秦关誓不归。
桂枝香
作者：张凤翼
朝代：明
体裁：曲

生：清霜嶛峭。号寒辄晓。正砧声白帝城高。奈羁旅玉关人老。途穷敝貂。途穷敝貂。朔风盈抱。有谁知道。这绨袍。恰称腰围小想。含情寄剪刀。
梁州序
作者：张凤翼
朝代：明
体裁：曲

外指生介：看你胸襟洒落。指旦介：仪容窈窕。自合双飞双宿。姻缘分定。相逢千里非遥。多应你好逑君子。择婿佳人。一见相倾倒我看你每呵。。好似秦楼乘凤。去弄璚箫。那铜雀焉能锁二乔合前外。
梁州序
作者：张凤翼
朝代：明
体裁：曲

外：这是负心人行短才乔。转眼处把人嘲诮。更烂翻寸舌。易起波涛。果是腹中怀剑。笑里藏刀。对面情难料。十年今始得。肯相饶。断首刳心绝獍枭。合：相邂逅怜同调。聊当下酒供谈笑。君莫惜醉村醪。
梁州序
作者：张凤翼
朝代：明
体裁：曲

生取酒送介：冲风度夜。披星乘晓。取酒烹羔自劳。何期相遇。片言契结同袍。外指旦介：李郎贫士。何以致此异人。生：我自向骊龙颔下。猛虎穴中。透得个机关巧。外：看他也不似个村庄里人。生：他在侯门花月队。斗丰标。金屋曾经贮阿娇。外问旦介：你缘何随了李郎。旦合：相盼处怜同调。鹊桥偷度偕欢好。今避地肯辞劳。
梁州序
作者：张凤翼
朝代：明
体裁：曲

生：羡君家气概雄豪。少年场如君绝少。更报雠雪耻。义比山高。旦：分明是置铅击筑。鱼腹藏刀。狙击沙中巧。生：太山轻一掷。等鸿毛。愿结今生刎颈交合前外。
梅花酒
作者：张凤翼
朝代：明
体裁：曲

呀。幸如今罢战烽。幸如今罢战烽。喜天山挂弓。剑倚崆峒。岁乐时雍。这都是铁甲将军百战功。方知重豪杰出吾宗。小生：臣安敢比太傅生：呀。。纵存亡事不同。纵存亡事不同他。在青蒲上效孤忠恁。在黄尘中施英勇他。绝脰在树枝中恁。挥戈在燕市东他。拚一死振颓风恁。驱千牛用火攻他。似尝药古神农恁。似用药起疲癃他。似山倾西覆铜恁。似洛阳东应钟。算都是一般功。何须把子推舅犯较雌雄。到如今天长地久属年丰。士女欢娱万国同朝见谒庙后。就烦叔父到莒州去走遭。。似吹箫向空。早难道一齐分付与东风。
梨花
作者：张凤翼
朝代：明

重门寂寂锁香云，雨滴空阶坐夜分。老去微之风调在，折来何处与双文。
楚江情
作者：张凤翼
朝代：明
体裁：曲

深闺更渐阑。寒衣渐添想。原空野旷人苦寒。霜威透户愁怎眠也。绨袍堪恋。轻衫尚单。悬鹑百结谁见怜。有甚么旧物青毡。有甚么旧物青毡。寒入难遮掩。授衣期已愆。待解衣宽窄未谙。含羞难上难。因此上挑灯不惜拈针线。
步步娇
作者：张凤翼
朝代：明
体裁：曲

净齐王上：土崩瓦解须臾事。四下军声起。孤城累卵危。乐毅何人顿能如此如今。无计可支持。悔当初不用忠良计。
步步娇
作者：张凤翼
朝代：明
体裁：曲

生上：朝来献策侯门去。见座右娇娥侍。风流绝代姿。却讶秋波。几番偷觑。眇眇独愁予。司空见惯浑閒事。
步蟾宫
作者：张凤翼
朝代：明
体裁：曲

净奔上：神龙失势忙奔走。窜身好似丧家狗。金城百雉等閒收。英雄恨落他人彀。
步蟾宫
作者：张凤翼
朝代：明
体裁：曲

末捧剑上：虎帐谈兵悬庙胜。请长缨运筹先定。长风万里好横行。指日勒山铭鼎。
水底鱼儿
作者：张凤翼
朝代：明
体裁：曲

丑贴扮妓女上：垢面蓬头。閒花满地愁。不堪回首。烟雾障红楼平生枕席有情。今日刀鎗没趣。若遇了这夥杀人的军兵。不输似那般使水的子弟。你听金鼓之声近来。不免快走回避。。不堪回首。烟雾障红楼下。
水底鱼儿
作者：张凤翼
朝代：明
体裁：曲

净领众上：十万貔貅。旌旗射斗牛。功名到手。席捲向神州军士们。你看所向无前。势如破竹。且喜秦州已定。如今分兵经略扶风去。。功名到手。席捲向神州下。
水底鱼儿
作者：张凤翼
朝代：明
体裁：曲

净领众上：破邑屠州。长河变血流。星驰云骤。鬼哭与神愁。军士们。已到扶风了。可打点攻城。凡遇男子精壮的便用他从军。老弱的竟自杀了。凡女子美貌少年的送到我帐下来。老弱丑的也竟杀了。众应：星驰云骤。鬼哭与神愁下。
水底鱼儿
作者：张凤翼
朝代：明
体裁：曲

小净末扮僧道上：寺观清幽。奈强梁作寇仇。神通佛咒。到此一齐休。可奈这般兵势。赶得实难存济。别人不见老婆。偏我们没了徒弟。却好了。你看前面两个妇人。只待拿来出气。姐姐。我和你同伴儿走。僧道妓打笑诨介：神通佛咒。到此一齐休下。
水底鱼儿
作者：张凤翼
朝代：明
体裁：曲

楚将无知。反来捋虎须。提兵迎敌。管取似摧枯。管取似摧枯。
江儿水
作者：张凤翼
朝代：明
体裁：曲

外：一片男儿气。相投似有期。相逢肯使空归去我这些少家赀。都让与你。愿持予之赠。以佐明主。你看这。兰堂贵室堪居住。耕奴织婢堪驱使。丑末持箱上外：资斧千箱完具。尽付君家好佐那人行事。
江儿水
作者：张凤翼
朝代：明
体裁：曲

天上碧桃树。日边红杏枝。笑水中看月做风中絮。无端一笑成何济。料目成心许也非容易。把意马心猿拴住。打叠情悰。收拾起迷魂春思内作鹊噪介。
江儿水
作者：张凤翼
朝代：明
体裁：曲

火炮旋风起。云梯与垒齐。东冲西突难遮蔽。城门失火池鱼毙。眼前麋鹿游齐地。纵有金汤何济便是。墨翟登陴。怎禦得公输之技。
江头金桂
作者：张凤翼
朝代：明
体裁：曲

想昔日身投陷阱。幸蒙恩救此生。谁道陈谋屡中。遭际明圣。把腹心牢订盟。因此上论战为兵。要竭忠荩。喜拜专征新命。西海横行。感恩那知身重轻。把偏箱鹿角。把偏箱鹿角。依稀八阵寄边庭。好教净洗单于颈。只待临期系汉缨。
江头金桂
作者：张凤翼
朝代：明
体裁：曲

末：凭着你变奇为正。神机妙夙成。好似孙吴对垒。颇牧临阵。况师徒教阅精。待你向蜃海攻城。鲸波交刃。管取不劳而定。驰奏承明。飞铙入云歌凯声。稳功酬推毂稳功酬推毂。威彰分阃伫勋名。高标铜柱黄沙塞。图画云台白玉京。
沈醉东风
作者：张凤翼
朝代：明
体裁：曲

旦：自那日把新妆改易。悄出门偷从君子司空不见了我呵。。只道我似贾女私窥。道我似贾女私窥。忍捐恩负主。应猜做偷香情绪合前生。
沈醉东风
作者：张凤翼
朝代：明
体裁：曲

生：想当初同出帝畿。正慌忙向他乡逃避你那司空不见你我呵。。只道我似司马相如。道我似司马相如。把文君窃去。应猜做琴台风致。合：为郎才女姿。非是云邀雨期。这情踪傍人怎知。
泣颜回
作者：张凤翼
朝代：明
体裁：曲

疾走莫迟疑。到燕邦反间随机。千金赂彼。把前言须使王知。他心中致疑。必然要遣将易他去。合：那其间方好相持。看笑谈自解重围。
泣颜回
作者：张凤翼
朝代：明
体裁：曲

说：物换与星移。论金台不比当时。新王即位。与乐君旧有参差我。投间抵隙。赖威灵少展捐金计合前。
浆水令
作者：张凤翼
朝代：明
体裁：曲

奈楚兵特来救齐。末：楚国用谁为将。探：那楚将名为淖齿他。扬威耀武列旌旗。前途驻扎。欲进徘徊末：我知道了。你再去打探。。伊先往。吾随至叫军校就此起兵。前去迎敌。他若进兵。就与截杀。若还扎住。就去劫营。擒了淖齿。则齐王之头悬于太白旗矣。。先擒淖齿方施计。众：可惜齐王走了。未：由他走。由他走。怎脱藩篱。直杀上。直杀上。不必多疑。
海棠花
作者：张凤翼
朝代：明
体裁：曲

外领众解高丽王上：三载霸西隅。一举成奇迹。
清江引
作者：张凤翼
朝代：明
体裁：曲

众：长戈锐戟谁能竞。听我主申军令。发号疾如风。赏罚明如镜合前。
清江引
作者：张凤翼
朝代：明
体裁：曲

边庭豪杰推雄猛。恣杀掠人奔命。怒发震雷霆。志决图吞并。合长驱直入咸阳境。
清江引
作者：张凤翼
朝代：明
体裁：曲

这簪儿看来真个好。想是金和宝。临池紫气流。映日红光耀。想牧童命儿中该醉饱。
清江引
作者：张凤翼
朝代：明
体裁：曲

长蓑圆笠随身好。最喜牛驯扰。洗耳饮清流。带醉眠芳草。弄长笛一声山月晓。
滴溜子
作者：张凤翼
朝代：明
体裁：曲

微臣的。微臣的。田单启王。微臣的。微臣的与。六军稽颡。兆民齐心瞻仰。请吾王登庙堂。早颁功赏。特候衡门。即便束装。
滴溜子
作者：张凤翼
朝代：明
体裁：曲

生上：忙奔走。忙奔走。山驰水驱。空惊眼。空惊眼。塞云关树。望尘头漫漫无际。想唐王举义师。如云如雨。且候牙门。向前拜趋。
狮子序
作者：张凤翼
朝代：明
体裁：曲

贴：听说罢。泪似麻。望江南天各一涯。自兵连祸结。社稷丘墟。外：你哥哥为何就至败亡。贴：若提起亡家国缘故。祇教人羞结绮。痛临春。嗟望仙。心伤桃渡。断肠声隔江惟听。玉树商歌。
玉交枝
作者：张凤翼
朝代：明
体裁：曲

外：当时别去。向西方悄投事机。见扶馀国乱无明主。因此上用计图之。鹪鹩不从鹏远飞。鲂鱼暂迩鲛人住。羡君家终能致主。任专征提兵万里。
玉交枝
作者：张凤翼
朝代：明
体裁：曲

生：乍惊还喜。在他乡得逢故知。想当时灵石成交谊。十馀年远隔天涯。无端越鸟惊北飞。谁知胡马在西风里。论君才须当遇时。但未知致身甚术。
玉交枝
作者：张凤翼
朝代：明
体裁：曲

贴对旦介：劳卿劝取。他素心我也未知。如今知事应难济。方才说与我端的。他擒兔月中谋已就。怕从龙人下心难死。又未知他改图甚的。这其间也随他意儿。
玉胞肚
作者：张凤翼
朝代：明
体裁：曲

丑：自惭组卤。擅提兵唐突虎威。已自甘沸釜当烹。却放做漏网之鱼。疾忙追去。擒王斩将敢迟疑。不报深恩岂丈夫。
玉胞肚
作者：张凤翼
朝代：明
体裁：曲

小生：雄才侠气。久闻君每劳梦思。逢季布不羡千金。识荆州万户何忮。合：明朝连辔。卿云绕路耀旌旗。共谒明光饮至归。
玉胞肚
作者：张凤翼
朝代：明
体裁：曲

我：你偶然折挫。料曹沬终能报鲁。眼前虽失却东隅。后来须收取桑榆。密谋须记。临机当断莫差池。建立功勋是丈夫。
玉胞肚
作者：张凤翼
朝代：明
体裁：曲

生：功成万里。取元凶仗君虎威。想前日发檄飞书。俱是我参军奇计合前生。
玉芙蓉
作者：张凤翼
朝代：明
体裁：曲

军威似雪霜。阵势如波浪。觑燕人捧头鼠窜救死扶伤。循环奇正谋猷壮。前后干戈载戚扬。众：将军也是齐王子孙。何不就即了王位罢小生：你们那里知道。齐王自有世子法章见在。须当访求来立他。岂可自立。我。虽宗党。愿储君无恙。算纪纲东海必明王。
玉芙蓉
作者：张凤翼
朝代：明
体裁：曲

同心在战场。戮力恢齐壤。到如今亨屯济蹇国运繁昌。功成不用千金赏。列国应知我武扬。
玉芙蓉
作者：张凤翼
朝代：明
体裁：曲

天心倘有属。大宝应难据。终不然坐看社稷丘墟。待捧忠竭节从明主。仗剑除残早济时合前卜卦科。
玉芙蓉
作者：张凤翼
朝代：明
体裁：曲

奸雄方竞逐。社稷将倾覆。待横行须臾电击风驰。扫除氛祲清寰宇。斩戮鲸鲵万姓苏合前卜卦科。
玉芙蓉
作者：张凤翼
朝代：明
体裁：曲

忙投太史庄。定不教虚往。问王立便知就里行藏若还在彼灌园时呵。管。药阑匕鬯仍不丧。草径灵芝倍有光。合：齐歌唱。喜储君无恙。算纪纲东海必明王。
玉芙蓉
作者：张凤翼
朝代：明
体裁：曲

想当时闻丧亡。画邑应同往。料年来多是在彼潜藏。膏车秣马鸾和响。綵仗朱幡豹尾长合前众。
玉芙蓉
作者：张凤翼
朝代：明
体裁：曲

我堂堂一丈夫。落落多艰阻。十年来一身进退维谷。失林飞鸟无投处。涸辙穷鱼转困苦。合：时不遇。向谁行控诉。倘神灵有知须早启迷途。
玉芙蓉
作者：张凤翼
朝代：明
体裁：曲

生：朦胧一梦里。恍听神人语。分明是说一个去向端的大王。多承你指点我呵。。不须买卜君平宅。免使杨朱泣路岐。时不遇。向谁行控诉。谢神灵应声如响指长途。
琥珀猫儿坠
作者：张凤翼
朝代：明
体裁：曲

失林穷鸟。敢学凤求凰。咫尺还如天一方。目成心许漫论量。微茫悄一似。佩沈洛浦。云散高唐。
琥珀猫儿坠
作者：张凤翼
朝代：明
体裁：曲

旦：残红零落。苔径点胭脂。流水飘香不待时。多情空咏断肠诗。合：腰肢。担不起一腔春恨。万缕春丝。
琥珀猫儿坠
作者：张凤翼
朝代：明
体裁：曲

生：辞楼下殿。不觉变星霜。邂逅风前黯淡妆。秋波冰鉴费平章。低昂。反教我藏头露尾。进退徬徨。
琥珀猫儿坠
作者：张凤翼
朝代：明
体裁：曲

贴：沈沈庭院。愁绝夜何其。被冷香销月上时。云遮未放满朱扉。合：蛾眉。锁不住绿肥红瘦。柳宠花迷。
瑞鹤仙
作者：张凤翼
朝代：明
体裁：曲

外太史敫贴正旦小旦同上外：春入郊原后。正芳菲满眼。赏花时候。贴：年华一回首。奈兰闺弱息。未谐婚媾。旦：承欢膝下。喜堂上双亲齐寿。小旦：想姻缘前定。愆期有待。未妨迤逗。
瑞鹤仙
作者：张凤翼
朝代：明
体裁：曲

生李靖上：少小推英勇。论雄才大略。韩彭伯仲。干戈正汹涌。奈将星未耀。妖氛犹重。几回看剑。扫秋云半生如梦。且渡江西去。朱门寄迹。待时而动。
生查子
作者：张凤翼
朝代：明
体裁：曲

外王蠋上：忧时白发增。谋国丹心秉。抗疏向彤廷。愿耸君王听。
生查子
作者：张凤翼
朝代：明
体裁：曲

外贴扮虬髯夫妇上：深树隐门闾。正是谈心处。门外有嘉宾。敛袂欢迎入。
生查子
作者：张凤翼
朝代：明
体裁：曲

小生：乘醉斩蛇回。剑吐虹霓气。何日扫秦灰。梦想风云会。
生查子
作者：张凤翼
朝代：明
体裁：曲

旦贴齐上：睡起洗残妆。粉褪香腮上。报道欲持觞。一派笙歌响。
生查子
作者：张凤翼
朝代：明
体裁：曲

生外上：百战定边疆。不枉身劳攘。旄头已失光。凯奏金铙响。
画堂春
作者：张凤翼
朝代：明
体裁：曲

旦上：东风吹柳日初长。雨馀芳草斜阳。杏花零落燕泥香。睡损红妆。贴：香篆暗消鸾凤。画屏萦绕潇湘。峭寒轻透薄罗裳。无恨思量。
画堂春
作者：张凤翼
朝代：明
体裁：曲

末披挂乐毅上：金台拜将统燕兵。早下齐七十馀城。长驱破竹展威灵。谈笑功成。
番卜算
作者：张凤翼
朝代：明
体裁：曲

外上：堤上柳含春。庭际花明夜。娇莺飞去向谁家。无奈轻抛舍。
番卜算
作者：张凤翼
朝代：明
体裁：曲

生小生领军上生：赤胆佐唐尧。笑把边尘扫。小生：幕中借箸展龙韬。座上欢同好。
番卜算
作者：张凤翼
朝代：明
体裁：曲

画邑久栖迟。少海初通籍。辅道欣逢主器贤。庶可修臣职。
皂罗袍
作者：张凤翼
朝代：明
体裁：曲

缱绻。果然轻暖。算黑貂裘敝。赖此冲寒。和伊牵扯要成绵。不知费多少春蚕茧。随心裁剪。似他在眼前。量情长短。想和他比肩。管温柔乡一入丝难遣。
皂角儿
作者：张凤翼
朝代：明
体裁：曲

外：你须知翼翼小心。休辞惮晨兴夜寝。为人役服劳奉承。休只管饥餐渴饮。但得他开缄后便收留。无拒却似鸟投林合前外付书介。
皂角儿
作者：张凤翼
朝代：明
体裁：曲

生：不共天雠隙转深枉了我田宗强盛。。不反兵有谁雪忿。感吾师同心断金。愧吾身有戈难枕。到如今易名姓改衣巾。忙投奔似脱网孤禽。合：兴亡一瞬。家邦陆沈。劝临岐仓忙分手。各泪沾襟。
短拍
作者：张凤翼
朝代：明
体裁：曲

生：泪染冰绡。泪染冰绡。愁浓绿蚁。为功名难免别离。自笑处囊锥。解不开这些愁绪。怎理得乱绳千缕。早图个分茅列土。趱归路促高车。
破阵子
作者：张凤翼
朝代：明
体裁：曲

外扮扶馀国王领众上：莫笑江山换主。须知天地无私。新年正朔从谁是。故里风烟系我思。羞看景物奇。
祝英台
作者：张凤翼
朝代：明
体裁：曲

小生：须知。远方来仗策追随。忍使命先徂。遇事敢言。料敌输谋。多是应变随机。生：明公欲定天下。奈何杀壮士。末：休弃。建奇勋须仗雄才。岂可把片言轻试。愿明公把使过与使功相济。
祝英台
作者：张凤翼
朝代：明
体裁：曲

生：把风尘经历尽。暗处叹投珠早知如此。悔不。抛掷楚弓。弃置吴钩。门外学吹齐竽到如今呵。。须臾。听不得鹤唳华亭。又早狗烹锜釜。恨他乡这骸骨倩谁收取。
神仗儿
作者：张凤翼
朝代：明
体裁：曲

外唐王同公子文静领兵上：扬旗耀帜。扬旗耀帜。挥干整羽。喜先发难制。汾晋俱来从义。平燕赵。定梁齐。城幽冀。下青徐。
神仗儿
作者：张凤翼
朝代：明
体裁：曲

齐开仪仗。齐开仪仗。三军歌唱。尽欢如挟纩。信宿春从天上。车马过闹村坊。旌旗展到村庄。
竹枝词
作者：张凤翼
朝代：明
体裁：乐府曲辞

妾从湘江归，君向湘江宿。欲识泪痕多，请看湘江竹。
簇御林
作者：张凤翼
朝代：明
体裁：曲

他为多开口。损旧颜。这些时不耐烦。玉肌暗减松金钏。眉端翠攒。腰肢带宽。那些儿努力加餐饭。绣帘前。长吁短叹。只是病恹恹。
簇御林
作者：张凤翼
朝代：明
体裁：曲

旦：为流光换。时序迁。懒簪花贴翠钿。閒愁惹起梁间燕。金针懒拈。绣线懒添。心摇摇不定如蓬转。贴：我儿。你是这等。可不忧坏了做娘的。旦：免忧煎。由他消瘦。莫问病恹恹。
簇御林
作者：张凤翼
朝代：明
体裁：曲

看他言慷慨。貌伟然。信翩翩。美少年。私心愿与谐姻眷。只是无媒怎得通缱绻我有计在此了。。且俄延。须教月下。成就这良缘。
簇御林
作者：张凤翼
朝代：明
体裁：曲

看他金光灿。宝气悬。买将来价十千。休言不入时人眼。光生翠钿。辉添鬓蝉。珍藏莫认做閒钗钏。镜台前。且将消遣。何事病恹恹。
簇御林
作者：张凤翼
朝代：明
体裁：曲

词锋爽。眉宇扬。炯炯双眸日月光。看来岂是村庄相母亲可再问他。。莫不是白龙鱼服遭罗网。论骊黄。莫教肮脏须。延请入中堂。
簇御林
作者：张凤翼
朝代：明
体裁：曲

贴：休多口。漫主张。女孩儿不忖量须知。内言不出也要成模样他是。外人岂得轻褒奖小旦：小姐。。请端详。只宜藏舌。檀口蕴丁香。
粉蝶儿
作者：张凤翼
朝代：明
体裁：曲

末赉诏上：奉侍明光。幸睹龙颜欢畅。喜班师遣郊迎劳赏。捧丝纶。持玉帛。荣光骀荡。合荷皇恩天高地厚难量。
紫花儿序
作者：张凤翼
朝代：明
体裁：曲

小旦：焰腾腾火烧了寨栅。浪滔滔的水渰营垒。扑剌剌马踏碎城池。英雄猛将世上无敌。端的一个个贯甲披袍落可也的气势。耀武扬威。擂鼓筛锣。呐喊摇旗。
红绣鞋
作者：张凤翼
朝代：明
体裁：曲

将军福分高强。高强。管教金帛盈箱。盈箱。众士卒好商量。开帑藏抢衣粮合前火牛壮士上内鼓噪兵献骑劫首级小生上。
红绣鞋
作者：张凤翼
朝代：明
体裁：曲

骑劫上：燕军战胜兵强。兵强。齐人早已约降。约降我。猛似虎狠如狼。威已振势方张。合且收弓矢掩旗鎗。
红衫儿
作者：张凤翼
朝代：明
体裁：曲

外：眼前颠倒浑难定。愁愤交并。黍熟劳薪水。分明为那人。净：谁知做驾海成桥。枉劳工费心。我如今向世外逃名。有甚争谋竞勇。
红衫儿
作者：张凤翼
朝代：明
体裁：曲

生：他不裘不履自是非常品。满座风生。那更神清朗。果然是异人旦：既如此。你们。何不就连袂相从。和他草莱中缔盟。待风云同济昌时。不使青萍负您。
红衫儿
作者：张凤翼
朝代：明
体裁：曲

贴：没来由晚景添嗔怒老相公。事已如此了。。到此如何。礼聘为君后也不负他岂不闻父为子隐。。为甚的打破砂锅。絮叨叨有许多。早难道为女招夫。便光门耀户。便光门耀户。
红衫儿
作者：张凤翼
朝代：明
体裁：曲

还亏你无端来称贺羞杀我。堂堂丈夫。若论咱心性怎生饶恕他悔当时不一剑斩了那妮子。。待从容绑去沈河。把机关挫过。贴：谁教你不斩了他。如今要斩也斩不得了。外：如今为王命蹉跎。你番来笑我。你番来笑我。
红衲袄
作者：张凤翼
朝代：明
体裁：曲

旦：他莫不是未遭逢漂流转异乡。小生：他官拜尚书。职任元帅。统五万之众。西讨高丽。也不当漂流了。旦：莫不是享荣华把旧恩情浑撇漾。小生冷笑介旦：待教我白头写恨空劳攘。因此红拂传情竟渺茫。小生：张姨多心了。请再参详。旦：这话儿教人怎详。贴：姐姐且放心。旦：这心儿教人怎放。为甚的旧物空归也。只落得万缕千丝搅寸肠。
红衲袄
作者：张凤翼
朝代：明
体裁：曲

贴：官人。你莫不是路迢迢风尘中到不得辽海傍。小生：我既到不得那里。为何知他的消息贴：你既到那里。却缘何无回音。。莫不是密锵锵剑戟把你相拦当。小生：我曾面送张姨的家书。蒙他拜我为参军。谁敢拦当。贴：莫不是万军中痛青年送战场。因此上一封书把红拂空回往。小生：他百战百胜。已成擒王大功。安得有此。贴：莫不是改调他方。小生：不是。贴：莫不是路阻无梁。小生：我来得。他也来得。有甚么路阻贴：如此说。我这遭猜着了。。多应是将到天台也。先遣刘郎候阮郎。
绕地游
作者：张凤翼
朝代：明
体裁：曲

外杨素贴乐昌上：外：终朝凝望。为尔添惆怅。待人回必知的当。贴：眠思梦想。触目成悽怆。知他每有谁依仗。
绕地游
作者：张凤翼
朝代：明
体裁：曲

閒心撩乱。为爱女偏萦绊。病损朱颜。枕痕添线。
绵搭絮
作者：张凤翼
朝代：明
体裁：曲

时怜花貌。孤枕度良宵。晓起寻欢。女伴潜踪转寂寥。忆花朝拾翠相邀。何事恋着年少。一旦轻抛。想是难禁春心。不耐冰弦月下挑。
绵搭絮
作者：张凤翼
朝代：明
体裁：曲

钗行分散。独坐更无聊。似我凤去台空。枉自伤心折大刀。想鸾交。音问寥寥。只合蓝桥水断。祅庙延烧。怎比得奔月姮娥。怅望天香云外飘。
绵缠道
作者：张凤翼
朝代：明
体裁：曲

小旦：自悽惶。霎时间露出短长。灾祸起萧墙。谁知道黄雀窥觑螳螂。外：我明知是我那不肖女做出来了。你从实说来。打介小旦背哭介唱：巫山雨已断送神女高唐。苍梧云怎遮护帝子英皇转身介：老相公不要拷打了。是朝英偷来。要央王立去卖。及至到他房里。摸摸袖里不见簪儿。明知掉了。再不敢说。。岐路叹亡羊。外：胡说。明明是个私情的勾当。快说出来。小旦：怎扭做私情勾当。如今已露赃。这生死但凭家长。外：你可是与不肖女做脚小旦：朝英偷了宝簪。就打死也该的。老相公。你亲生的女儿。何忍教使婢去攀害他。。又何须牵引到娘行。
绵缠道
作者：张凤翼
朝代：明
体裁：曲

细参详。这簪儿何缘出洞房我。家法凛如霜。怎容得宋玉在隔墙。为甚的云髻上点新妆倒。失落在路傍。好教我急煎煎迸断刚肠。快说出这行藏。料应是桑间濮上。贴：那里有这等事。还要仔细酌量。外：何必更酌量。眼见得是淫奔伎俩这。丑声儿免不得被人扬。
缕缕金
作者：张凤翼
朝代：明
体裁：曲

人轻慢。自羞惭。泗上威名振。记当年。胜负兵家事。人心更变。除非邹地可停骖。行行不相远。
缕缕金
作者：张凤翼
朝代：明
体裁：曲

净齐王引一从人上：心惊战。足蹒跚。何处堪逃窜。奈迍邅。故国空回首。烽烟渐远。向卫邦投止解征鞍。须教暂约展。
缕缕金
作者：张凤翼
朝代：明
体裁：曲

净：车已殆。马先烦。到处相轻贱。有谁怜。有国难投奔。徘徊展转。向鲁门烟月暂盘桓。还应好看管。
缕缕金
作者：张凤翼
朝代：明
体裁：曲

旦：心惊恐。泪交流。岐路从谁问。半含羞。恐被朱颜误。遭他毒手。水流花落鸟声愁。咸阳怎回首奴家奔走这一程。且喜金鼓之声渐渐远了。只是途路难行。不知往那里去好。只得向树林丛中寻个小路。漫漫行去。。水流花落鸟声愁。咸阳怎回首下。
缕缕金
作者：张凤翼
朝代：明
体裁：曲

旦：玉箸落。翠蛾愁。出门思避难。欲谁投。无奈弓鞋窄。行行落后。悔教夫婿觅封侯。孤身怎奔走奴家自别良人。且喜安居无事。不想薛仁呆作乱。打破京城。人民奔散。只得毁妆。混在众人之内。奔出乡去。再作道理。。悔教夫婿觅封侯。孤身怎奔走。
缕缕金
作者：张凤翼
朝代：明
体裁：曲

蒙差遣。用机关。只说来相援。共流连。假作趋承也。顺中伏险。跪迎介：请君王早下宝雕鞍。安排上金殿。
罗江怨
作者：张凤翼
朝代：明
体裁：曲

娇娥心性偏。柔情暗牵。心猿意马羞镜鸾。衾温枕暖懒去眠也直待。睡鸭香消。靴烛频频换。疏钟远寺传。樵楼玉漏残。没来由消瘦芙蓉脸。
节节高
作者：张凤翼
朝代：明
体裁：曲

外：风尘暗四郊。奋英豪。斩蛇逐鹿谁能料且是那太原呵。。祥光绕紫气昭。分星耀。个中定有连城宝。青云有路。怕人先到。合：多管尘埃有真人。须教物色知分晓。
节节高
作者：张凤翼
朝代：明
体裁：曲

王侯得并肩。愿徵兰。辰良日吉陪欢宴。宾贤馆。乘露盘。王居涣。同休敢懈输忠款。酬功岂必盟金券合前。
节节高
作者：张凤翼
朝代：明
体裁：曲

瑶空下彩鸾。喜临轩。瑞麟香软腾龙篆。氍毹展。拜绮筵。酬天眷。祀先假庙明禋荐。百年孝享祈同献。合：宝炬辉煌烂金莲。人间别有蓬莱殿小生小旦拜生介。
节节高
作者：张凤翼
朝代：明
体裁：曲

生：我闻得那李公子呵。侯门一俊髦。挺英标。龙韬豹略曾探讨。年方少。气正豪。心犹小。招贤下士人争道。芳名那更流传早合前外。
莺花皂
作者：张凤翼
朝代：明
体裁：曲

黄莺儿梧叶又飘零。对风帘，心暗惊。山盟海誓浑难定。犯怎能彀双舞青鸾镜。悄难凭。未分明。若有一个见怜的死也轻。若有一个聚头时死也宁。皂罗袍为你相思如醉，何时得醒。柔肠一寸，黄昏五更。无端做出恹恹病。
菊花新
作者：张凤翼
朝代：明
体裁：曲

生：朱门先达笑弹冠。丞相无私断。扫门作客又经年。赋无衣有谁怜念。
蛮牌令
作者：张凤翼
朝代：明
体裁：曲

思家喜书传。为国得英贤。资尔谋猷能破敌。管教我勒燕然。小生：多承元帅不弃。只是小生亡国之臣。不可图存。败军之将。难以语勇。生：叹包胥无依谁念。痛左车有策难言。喜今日相逢马前。幸分明指与平川。
蛮牌令
作者：张凤翼
朝代：明
体裁：曲

灌溉莫慵懒。草木要蕃鲜。种植园蔬供客馔。随淡薄度朝昏。向东篱扫除花槛。过南轩点检药阑运耰锄休伤树根。要遮护勤葺墙垣。
蝉
作者：张凤翼
朝代：明
体裁：五言绝句

抱叶微沾露，临风响遏云。偶然鸣木末，非欲使人闻。
西地锦
作者：张凤翼
朝代：明
体裁：曲

外：风色彫残绿鬓。丝鞭翻惹缁尘。汾阳桥畔朝烟冷。谁当圯下期人。
西地锦
作者：张凤翼
朝代：明
体裁：曲

生法章外王蠋上生：怅望浮生急景。凄凉宝瑟馀音。外：江湖廊庙总关心。耳边消息沈沈。
西地锦
作者：张凤翼
朝代：明
体裁：曲

生：历尽长堤险渡。自怜多少奔波。残阳古庙无烟火。空山惟有啼乌。
西地锦
作者：张凤翼
朝代：明
体裁：曲

贴：舞镜鸾衾翠减。啼珠凤蜡红斜。重门不锁相思梦。随人飞绕天涯。
西江月
作者：张凤翼
朝代：明
体裁：曲

丑淖齿引兵上：江汉尽归强楚。堪誇地广兵多。夤缘专阃握兵符。一任傍人笑我。
西苑志感
作者：张凤翼
朝代：明

芙蓉别殿未央西，炉气晨飘雉尾齐。出洛神龟将宝箓，衔花驯鹿绕金闺。近臣拾翠供玄草，使者乘骢访碧鸡。一自六龙天上去，几回清禁改璇题。
解三酲
作者：张凤翼
朝代：明
体裁：曲

小生：想那日琴调瑟弄。叹中途付与东风。只道今生已作鸳鸯冢。谁承望再睹乘龙。几回剩把银缸照。犹恐相逢似梦中。合：恩山重。把断弦再续。胜似鸾封。
解三酲
作者：张凤翼
朝代：明
体裁：曲

贴：恨当时强移恩宠。为相思泪染鹃红。只道高唐永隔行云梦。谁知道重上巫峰。延津宝剑看重会。合浦明珠喜再逢合前。
解三醒
作者：张凤翼
朝代：明
体裁：曲

外：同患难相抛何忍。任故园归计侵寻。自朱门解组青山隐。把勋业付与烟林只见。古台断岭残霞影只听得。野戍荒城哀角音合前丑。
解三醒
作者：张凤翼
朝代：明
体裁：曲

生：想往日凤楼鹤禁。列两行宝珥瑶簪。繁阴翳日流霞浸。湘簟冷永日披襟到如今。旧家庭院苔茵静。旅馆疏楞草色侵。合：空悲愤。而今憔悴。虚费光阴。
谒金门
作者：张凤翼
朝代：明
体裁：曲

旦小旦上旦：惊喜罢。临镜远山重画。堂上严君年纪大。一朝难割舍。小旦：闻道鹊桥已驾。屈指佳期近也。剩雨残云真共假。不须重打话。
谒金门
作者：张凤翼
朝代：明
体裁：曲

旦小旦上：人不见。风急雁行吹断。暖阁香衾羞起懒。天长音信短。小旦：残雪禁梅香浅。偶见一痕初绽。楼上四垂帘不捲。山色偏宜远。
谒金门
作者：张凤翼
朝代：明
体裁：曲

生同旦上生：情脉脉。回首晋阳天碧。烟树几家浑未识。小门何处觅。旦：弱体朝行无力。不耐冰霜经历。合：京国风烟如往昔。幽寻应咫尺。
贺圣朝
作者：张凤翼
朝代：明
体裁：曲

生上：驱兵破阵如风雨。早坚城隳垒。赫赫王灵。明明将令。堂堂师旅。小生：班固参军。陈琳草檄。惭愧同遭遇。喜主帅功高。谁数贰师。漫誇都护。
赏宫花
作者：张凤翼
朝代：明
体裁：曲

贴：你跟前怎假。我如何不念他。痛惜分连理。应自叹蒹葭。一入侯门深似海。至今顾影愧菱花。
越调斗鹌鹑
作者：张凤翼
朝代：明
体裁：曲

走的我汗似汤浇。浑身上下水洗。恰离了乱撺的军营。我急煎煎盼不到大王的这寨里。只我这两只脚飞腾。一字儿喘息。看亡家。觑败国。人着箭浪抢身歪。马中鎗惊急里脚失。
醉乡子
作者：张凤翼
朝代：明
体裁：曲

小旦：豆蔻。爱嫩蕊含香未剖。看在户三星。正当时候。知否。算蝶恋蜂狂。少不得为韶光一逗遛合前。
醉乡子
作者：张凤翼
朝代：明
体裁：曲

旦：天祐。幸难老椿萱并茂。且持觞泛蚁。醉花酣柳。小旦：小姐。你看莺儿成对。燕儿成双旦：那。牝牡。看燕对莺双。怎比得云霄鸾凤俦。合：春光透。帘幕风柔。海棠依旧。
醉太平
作者：张凤翼
朝代：明
体裁：曲

净：閒评。人谋天命。看茫茫宇宙。得失难凭。寻溪问径。那知道进退无成。须听。桃源还自有通津。向渔郎好去寻问。外作堕泪介净：漫萦方寸。无端故作楚囚悲愤。
醉太平
作者：张凤翼
朝代：明
体裁：曲

外：追省。劳形弊迹。叹蚕丝燕垒。多少经营。似求仙炼药。空教人指望丹成。难平。不如子晋学吹笙。九天遥已知捷径。低头自忖。一腔豪气塞满乾坤。
醉扶归
作者：张凤翼
朝代：明
体裁：曲

旦小旦携减妆上旦：日高丈五羞慵起。小旦：枕屏前只得强扶携。新愁减却小腰肢。小姐。你看镜中的眉儿。比旧不同了。旦：菱花不耐蛾眉竖朝英。朝英。。小鬼头儿少不得也要竖蛾眉。眼睁睁春心难按傍州例。
金珑璁
作者：张凤翼
朝代：明
体裁：曲

乐毅上：金台推毂重。王言三锡师中。图王业且从容。
金珑璁
作者：张凤翼
朝代：明
体裁：曲

小生：偷身寻去向。窥人不敢声扬。闻召命。转徬徨。
金索挂梧桐
作者：张凤翼
朝代：明
体裁：曲

小旦：娘行有甚差。择婿须挜靶如今。夫贵妻荣落得成佳话谁知道。挈带咱。享荣华似。拔宅飞升凌紫霞。旦：如今不教你受怕担惊了小旦：当初。担惊受怕茅檐下今日。佩玉鸣鸾上将家合前贴上。
金索挂梧桐
作者：张凤翼
朝代：明
体裁：曲

旦：爹行有甚差。家法难宽假我。径路无媒须被傍人骂只因为。痛惜他。困泥沙。一旦轻身如落花。得成比目何辞死也只是。女子生而愿有家。合：将迎迓。喜孜孜同上七香车。从今后打叠嗟呀。管谐老无牵挂。
金索挂梧桐
作者：张凤翼
朝代：明
体裁：曲

爹行埋怨咱不道。女大还须嫁我那儿。我待。送你到临淄争奈爹叱咤凭他道。玉有瑕我。自堪誇。补缺回天如女娲。千金作聘无双价。万乘于归第一家合前。
金蕉叶
作者：张凤翼
朝代：明
体裁：曲

外上：奈何奈何。洗不去玷宗辱祖。贴：喜将星早已执柯。想红鸾相将临户。
金蕉叶
作者：张凤翼
朝代：明
体裁：曲

小生徐德言上：千思万思。我浑家知他怎的。打不破愁城恨围。磨不了山盟海誓。
锁南枝
作者：张凤翼
朝代：明
体裁：曲

净：徘徊望。展转愁。眼前是非方未休张兄。你看江都分野已见。隋家不济事了。。他王气黯然收。纵横未分剖。倘真人起。正可忧。与他做头敌。恐掣肘。
锁南枝
作者：张凤翼
朝代：明
体裁：曲

看他专车骨想他。泛驾年。如今身首各一边只道。列国一时兼。谁知体不全。将首级去献燕。管取乐将军勒燕然。
锁南枝
作者：张凤翼
朝代：明
体裁：曲

看那重云护。瑞气浮。分明五城十二楼咳。道兄。。我生事在吴钩。机关已成就。倘有勍敌起。做项与刘。这纷争。怕黏手。
锦上花
作者：张凤翼
朝代：明
体裁：曲

丑扮樵夫上：伐木四山幽。挥斧风飕。丁丁响处鬼哭猿愁。一时休。一时休。出不得樵夫手。
锦上花
作者：张凤翼
朝代：明
体裁：曲

合：小国恣凶谋。战败何投。军机紧急怎敢淹留。一时休。一时休。脱不得屠龙手。
锦上花
作者：张凤翼
朝代：明
体裁：曲

末扮渔父上：放下钓鱼钩。心在竿头。鳌鱼怎得摆尾摇头。一时休。一时休。出不得渔人手。
锦堂月
作者：张凤翼
朝代：明
体裁：曲

外：尚友巢由。追踪沮溺。生涯取盈南亩。投老苍洲。春来酿成春酒。算吾生藿食何谋。笑杞人漫忧天覆。合：同称寿。喜一家和气。共甘株守。
锦堂月
作者：张凤翼
朝代：明
体裁：曲

贴：耕耨。景物优游。赀财富厚。承家谩论堂构。有女及笄。琴瑟未谐佳偶。咏关睢君子相逑。诵桃夭于归不久合前。
锦缠头
作者：张凤翼
朝代：明
体裁：曲

本待学鹤凌霄。鹏抟远空。叹息未遭逢。到如今教人泪洒西风。我自有屠龙剑。钓鳌钩。射雕宝弓。又何须弄毛锥角技冰虫。猛可里气冲冲。这鞭梢儿肯随人调弄。待功名铸鼎钟。方显得奇才大用。任区区肉眼笑英雄。
锦衣香
作者：张凤翼
朝代：明
体裁：曲

破齐城一何易。报燕仇难轻恕。须言王师兼弱攻昩。血流漂杵有何奇。怎如一举治乱持危。论师出以律要先知。抚安黎庶。士女壶浆至。市不易肆。秋毫无犯。方为节制。
长拍
作者：张凤翼
朝代：明
体裁：曲

旦：滚滚征尘。滚滚征尘。重重离思。迢迢的去程无际。生：娘子。你有甚言语叮嘱我。旦：我欲言还止。转教人心折临岐。无奈燕西飞。更生憎影茕茕伯劳东去。只怕萧条虚绣户。禁不得门掩梨花夜雨时。纵不然化做了望夫石。也难免瘦了腰肢。
阮郎归
作者：张凤翼
朝代：明
体裁：曲

小生田单上：市廛刀笔且潜踪。疏属愧田宗。满城逃难势从风。还须避敌锋。
阮郎归
作者：张凤翼
朝代：明
体裁：曲

王蠋上：缘底事减腰围。遣愁愁着眉。波连烟渚暮天垂。春归人也归。
降黄龙
作者：张凤翼
朝代：明
体裁：曲

贴：堪嗟。自那日波查。死别苍茫。可怜割舍那时以分镜为记。指望情缘未断。尚有相见之日。因此。上包羞忍耻。任渔阳羯鼓三挝。外：如今你丈夫在那里。贴：兵乱之后。奴家一身尚不能顾。岂知他的存亡。外：你既不知他存亡。又想他怎么。贴：休讶。没奈何消遣。料他每萍归大海难摸。外：你还指望那镜儿重合么贴：奴闻破镜难重照。落花不上枝。。那些个破镜重圆。落花再发。
雁儿落
作者：张凤翼
朝代：明
体裁：曲

法章呵赖生全在草莽中。赖生全在草莽中太傅恁。负忠贞把纲常控法章呵。死灰然径路通太傅恁。生气在丘山重。
集贤宾
作者：张凤翼
朝代：明
体裁：曲

寒灯欹枕听夜雨。堪怜弹铗无鱼。怀刺侯门谁是主。抱奇才未遇明时。沈吟自许。须有日风云际会。虽逆旅。论囊底不愁资斧。
集贤宾
作者：张凤翼
朝代：明
体裁：曲

秋来景物皆胜赏。偏教宋玉悲伤。身世萍浮谁倚仗。指飞乌暗惜流光看。丰茸草莽。种不成灵芝郁鬯。空悽怆。何日得奋飞人上。
霜天晓角
作者：张凤翼
朝代：明
体裁：曲

旦：菱花慵照。别有閒烦恼。小旦：眉黛不堪重扫。那堪败叶萧萧。
霜天晓角
作者：张凤翼
朝代：明
体裁：曲

生持锄上：雨巾风帽。零泪知多少。家国深雠难保。漫劳辗转通宵。
霜天晓角
作者：张凤翼
朝代：明
体裁：曲

贴乐昌上：小窗知晓。幽梦萦怀抱。天外音书难报。镜中眉黛谁描。
青玉案
作者：张凤翼
朝代：明
体裁：曲

末上：人生南北如岐路。世事悠悠等风絮。造化小儿无定据。翻来覆去。倒横直竖。眼见都如许。时来有志须遭遇。却笑风流赋枯树。坎止流行应有数。良辰美景。赏心乐事。一曲飞觞羽问答照常。
题《黄鹤楼图》
作者：张凤翼
朝代：明
体裁：七言绝句

一声长啸向蓬山，千岁桃花好驻颜。只合独骑黄鹤去，误留仙迹在人间。
题柳
作者：张凤翼
朝代：明

千丝千树拂天津，三起三眠出上林。何似小桃低曲处，一枝斜覆玉窗深。
风入松
作者：张凤翼
朝代：明
体裁：曲

外：双眸炯炯贯星辰。更谈兵说剑如神。净：自古道好汉识好汉。你既见他如此。可曾问起太原的消息么。外：他也道太原年少真英俊。已约定同来询问我和你正要认李公子。恰好他的故人刘文静在李公子处。只等他来。去寻刘文静一面。就见李公子。却不是好。。待他来同寻故人。须一见好辨虚真。
风入松
作者：张凤翼
朝代：明
体裁：曲

外：昨朝灵右暂栖身。向酒家瞥见佳人。净：他是何处来的。外：他是侯门侍女私投奔。净：既如此。你说他怎的。外：能鉴别追随豪俊。净：妇人家尚识豪俊。你难道到不识他外：其时被我看他梳头。要识他丈夫。谁想到被他看破。即时与我结为兄妹。就令他丈夫与我相见。。对酒间与他盘桓数巡。倾盖处便情亲。
风入松
作者：张凤翼
朝代：明
体裁：曲

生旦上：朝来霜色太侵人。早连镳来到河滨。呀。张兄早已在此了。外：路上辛苦。生旦：驱驰道路何须问。生：此间师父是何人。外：是我的至友。即向日所言望气者便是。生：他形奇古非同凡品。如今好同去寻刘兄。只是贱累在此。无处可依。外：我已借下寡妇人家。我同李郎送一妹到他家暂住何如。旦：既有下处。行李奴家自当照管。张兄师父自与我官人前去便了生：如此甚好。。我如今同寻故人。待一见好辨虚真。
香柳娘
作者：张凤翼
朝代：明
体裁：曲

丑：在前村醉归。在前村醉归。小旦：为何大清早起就醉了丑：可吃了你的。。干伊甚事。须知卯酒令人醉。小旦：你可曾见地下掉一只簪儿么。丑：不曾见甚的。不曾见甚的。搂小旦介：此处少人知与你。从容且嬉戏。小旦怒介：你这狗才。那里噇了酒。这等放肆。我告诉老相公打你丑：倒要告诉老相公。我晓得了。姐姐请息怒。。你何须怒起。你何须怒起。你东我西。各宜回避。
香柳娘
作者：张凤翼
朝代：明
体裁：曲

且寻踪觅迹。且寻踪觅迹。依着苔痕步履惊得我眼都花了。。那些个不贪夜识金银气。看园林树密。看园林树密萝薜拂墙低。回头偶搔住。待拂拭薜围。且拂拭薜围惟有。落叶满衣。残枝堆砌。
香柳娘
作者：张凤翼
朝代：明
体裁：曲

倘失在路里。倘失在路里。被人拾取他道。夜深何故遗簪珥。必然要致疑。必然要致疑。事迹既跷蹊。情踪怎遮蔽。旦：倘夫人到此。倘夫人到此。偶然问及。怎生回对。
香柳娘
作者：张凤翼
朝代：明
体裁：曲

外：任吹风坠霜。任吹风坠霜我为将十年呵。。身披草莽。寒关夜渡浑无恙。况秋宵正长。况秋宵正长。暂醉白云乡。须教洗尘况合前外作醉介。
香柳娘
作者：张凤翼
朝代：明
体裁：曲

外：任娇娥进觞。任娇娥进觞。天香飘漾。桂枝疑在青云上。指贴介：你试舞一回。贴舞介：舞纤腰楚妆。舞纤腰楚妆。踏月展霓裳。分辉动罗幌合前旦贴。
香柳娘
作者：张凤翼
朝代：明
体裁：曲

外：向明月举觞。向明月举觞。璇台虚敞。青天碧海开秋爽。外指旦介：你把那新打的曲儿唱个。旦：试新声奏商。试新声奏商。杂管更调簧。珠喉转嘹喨。合：看澄波夜光。看澄波夜光。独照华堂。偏宜清赏旦进酒介。
香柳娘
作者：张凤翼
朝代：明
体裁：曲

宝簪儿在那里。旦：宝簪儿在那里。怎么不见了。寻一寻。小旦：竟没寻处。旦：莫不是匆忙捲入吴绫被。小旦：被儿方才是我摺过的。那得个宝簪儿在里头。旦：想是不曾戴小旦：小姐。你每常不是这般忘事。昨日晚妆时。是。我和你戴的。我和你戴的想。鸳枕夜深欹。情浓宝簪坠。旦：若还失在彼。若还失在彼他。必自护持。可无他虑。
香柳娘
作者：张凤翼
朝代：明
体裁：曲

贴背唱：见明月暗伤。见明月暗伤。旧游虚爽。谁悬明镜青天上。旦：你不须断肠。你不须断肠。圆缺谩平章。终须脱尘网。
香遍满
作者：张凤翼
朝代：明
体裁：曲

旦：几多心事。拈香拜天都诉与。海月空惊人两处。知他在那里。荣枯是怎的。告苍苍须鉴知。好把人周济。
香遍满
作者：张凤翼
朝代：明
体裁：曲

贴：良人别去。春来冷落愁几许姐姐。似你和我呵。。还有故人秉烛西窗语。知他在那里。吉凶是怎的。愿苍苍默护持。早成他归计。
驻云飞
作者：张凤翼
朝代：明
体裁：曲

小生：上将宣威。万里功成一指挥。昔日扬波地。今作桑田矣嗏。。韬略任施为。战无不利。到处资粮。何用千金费。只待擒王上捷书。
驻云飞
作者：张凤翼
朝代：明
体裁：曲

生：耀武边陲。乐浪临屯尽扫除。早验征西计。胜置安东尉嗏。。百战谢天威。无劳折矢。平定安集。敢负师中寄。只待擒王奏凯归。
驻云飞
作者：张凤翼
朝代：明
体裁：曲

绣幄琼楼。选伎徵歌第一流。扇底眉频皱。舞处低红袖休。。脉脉叹淹留。年光拖逗。空有炼石奇材。误落裙钗后。魂断西风不自由。心事萦牵别样愁。
驻云飞
作者：张凤翼
朝代：明
体裁：曲

贴：雨散云收。漂泊浑如不系舟。愁殢新丰酒。黛锁隋堤柳休。。密约几时酬。谁知消瘦。天上人间。别恨难禁受。争怕芙蓉不耐秋。一任珠帘不上钩。
驻云飞
作者：张凤翼
朝代：明
体裁：曲

避敌匆匆。车轴还须傅铁笼。方好容辎重。不怕人填涌。净丑：走往那里去好小生：嗏。。即墨近城东。不须忧恐。趋吉逃凶。仗剑当陪奉。管取平安保我宗。管取平安保我宗。
驻马听
作者：张凤翼
朝代：明
体裁：曲

净扮骑劫披挂持节上：长戟雕弓。一旦兵权掌握中。建牙尊宠。开府豪雄。新拜元戎。此处是乐将军帅府。可通报。众：天使到了。末：将军衔命远来。失于迎迓净：新王恐将军久暴露于外。特命骑劫来替将军归国。。请还昌国旧侯封。三军诸将皆吾统。末：我已知有今日了净：乐将军。岂不闻成功者退。将来者进。。君已成功。成功者退。吾当接踵。
驻马听
作者：张凤翼
朝代：明
体裁：曲

南岭乔松。南岭乔松。青青的孤标霜雪中。北邙丘垄。累累的多少繁华梦。猛可地悼亡泪染杜鹃红。险些儿偷香手做鸳鸯冢。老人家心性儿凶。亏杀元戎。提起我在烟霞洞。
驻马听
作者：张凤翼
朝代：明
体裁：曲

早奏肤功。迟速惟图王业隆故把。二城宽纵将使。万姓从风。四海攸同。须教长剑倚崆峒。放牛纵马归无用。不让桓公。报仇九世。春秋称重。
驻马听
作者：张凤翼
朝代：明
体裁：曲

玉笋金鞲。挥麈风前乱搅愁。欲待拂除烟雾。拭却尘埃。打灭蜉蝣。春丝未许障红楼。帘栊净扫窥星斗。背科：若问缘由。谁能解得就中机彀。
驻马听
作者：张凤翼
朝代：明
体裁：曲

贴：凤去秦楼。一段相思半面羞。只为青鸾罢舞。金鹊惊飞。缺月含愁。妆台懒整玉搔头。水晶帘旧约空回首。背科：若问缘由。不知何日重谐佳偶。
高阳台
作者：张凤翼
朝代：明
体裁：曲

外：休癖你。正丽重明。职当监国。岂宜折冲之役我老臣呵。。委质当朝。临危岂容缄默。狂直与。龙逢比干游地下。便捐生也须塞责。倘闻言幡然悔悟。岂无一得。
高阳台
作者：张凤翼
朝代：明
体裁：曲

外：差忒你。任重邦储。身膺子职。问安侍膳朝夕。膝下承颜。岂应直言得失。须识。事亲有隐而无犯。恐忠言与耳相逆。生：先生岂不闻事父母几谏。外：料君王纵闻几谏。也不相入。
高阳台
作者：张凤翼
朝代：明
体裁：曲

外：摧折。侵地无方。攻城记屈。邅回转觉难发。功堕垂成。怎能勾冲击唐突。生：休说。应危寻变无救路古人有言。当断不断。还为所谋。。恐狐疑反为擒灭。莫劳神。漫营边鄙。再求角活。
高阳台
作者：张凤翼
朝代：明
体裁：曲

小生：黑白分行。纵横异道。须教四裔围合。先着谁知。个中另有神诀。净：机设。运奇点眼争国手。看指尖谁强谁怯。奋玄筹。乘虚竞势。细求约截。
高阳台
作者：张凤翼
朝代：明
体裁：曲

末：征着。弯掌南麾。驰情北垒。分明雾捲星列。云起龙翻。须臾势貌分别。净作大叫介这局全输了起背唱介：支发。茂弘局上劫更急。下场头问谁分说。为东君。热心一片。化为冰雪。
高阳台
作者：张凤翼
朝代：明
体裁：曲

生世子上：列国瓜分。群雄鼎立。正云蒸龙变之日。胜负纵横。满眼纷如观弈。全齐自合推强国。恐塞翁得马非吉。抱隐忧通宵支枕。卧不贴席。
高阳台
作者：张凤翼
朝代：明
体裁：曲

生：义重君亲。忧兼家国。眼前事势危急我那父王呵。。好大贪功。须知我仇能即呼吸。先王宗庙不血食。这其间祸机难测。待批鳞直言匡救。未必无益。